Postupak utvrđivanja imovine i posebnog poreza | Paragraf vesti\nJavna rasprava o Nacrtu zakona o utvrđivanju porekla imovine i posebnom porezu, sprovodi se u periodu do 29. marta 2019. godine.\nNacrtom zakona predložena su rešenja za utvrđivanje celokupne imovine i prihoda fizičkih lica, kao i uvećanje imovine. Takođe je predviđeno uvođenje posebnog poreza na uvećanje imovine od 75 odsto, ukoliko fizičko lice ne dokaže da je razliku u prijavljenim i potrošenim prihodima zakonito steklo.\nOvaj zakon neće se odnositi samo na funkcionere, već na sve građane koji svojim stilom života izazovu sumnju - odnosno troše mnogo više nego što prikazuju da zarađuju.\nPrema rešenjima iz Nacrta zakona, postupak utvrđivanja imovine i posebnog poreza odnosi se na period počev od 1. januara 2007. godine.\nPoreska uprava biće prema Nacrtu zakona dužna da dokaže uvećanja imovine u odnosu na prijavljene prihode fizičkog lica, dok će na fizičkom licu biti teret dokazivanja da je na zakonit način steklo imovinu u delu u kome uvećanje njegove imovine nije u skladu sa prijavljenim prihodima.\nPri utvrđivanju vrednosti imovine, u obzir će biti uzeta celokupna imovina fizičkog lica.\nPoreska uprava može po službenoj dužnosti da pokrene postupak protiv bilo kog lica koje ima naglo povećanje veće od 150.000 evra.\nIako nije uobičajeno da zakoni budu retroaktivni, Ustav Republike Srbije ("Sl. glasnik RS", br. 98/2006) u članu 197 omogućava da pojedine odredbe mogu da imaju povratno dejstvo, ako to "nalaže opšti interes".


Вучић: Надам се да Срби неће чути “За дом спремни” | Јадовно 1941. – КУЛТУРА СЈЕЋАЊА\nVučić: Nadam se da Srbi neće čuti “Za dom spremni”\nLjig — Premijer Aleksandar Vučić izrazio je nadu da će se Srbi u Hrvatskoj osećati manje ugroženim nego što je to sada slučaj.\n“Nadam se da će se Srbi osećati manje ugroženim u Hrvatskoj i nadam se da im se neće događati da im se u centru grada neće skandirati ‘Za dom spremni'”, rekao je premijer Vučić, ističući da je birao reči kada je ovo rekao.\nOn je dodao da je uveren da će “prevladati razum”.\nPodsetio je i da je ovo godina u kojoj se obeležava 75 godina od NDH i stvaranja ustaškog logora Jasenovac.\n“Srbija i Srpska će to da obeležavaju. To je najstradalnije mesto bilo gde u svetu i mislim da će to ljudi razumeti, da će nam se pridružiti u obeležavanju kako se takvi zločini nikada ne bi ponovili”, poručio je premijer Vučić.\nVučić je ponovio da ga prvi put brine proleće kada je reč o bezbednosnoj situaciji u regionu, zbog odsustva rešenja za migrantsku krizu.\nNajavio je da će prekosutra boraviti u Londonu na konferenciji o Siriji, te da će se tamo videti sa nemačkom kancelarkom Angelom Merkelom, ali i s Dejvidom Kamerunom i kineskim premijerom Li Kećjangom.\n“Verujem da ću od njih da čujem i rešenja koja predviđaju za budućnost”, rekao je premijer i dodao da će ova vlada učiniti sve da Srbiju zaštiti.\n“Nažalost, nema mnogo jakih vlada, ne zna se kada će u kojoj zemlji biti izbori. U Prištini vidite da imaju više suzavca nego vode u parlamentu. Tako da prosto to jesu sve ne lake i zabrinjavajuće stvari”, zaključio je Vučić.


Veliko Gradište: Seminar “Upravljanje kvalitetom u projektima prevencije kriminala“ • Poportal\nDelegaciju je predstavio Darko Pajkić, načelnik Policijske stanice Veliko Gradište, koji je ovom prilikom naglasio da je opština Veliko Gradište bezbedna sredina u kojoj su bezbednsni rizici svedeni na minimum što je i rezultat izvrsne i svakodnevne saradnje sa lokalnom samoupravom i sprovođenja preventivnih mera. Kako je rekao, policija je spremna za najavljene manifestacije i događaje.\nNačelnik Odeljenja za organizaciju, prevenciju i rad policije Uprave policije Srbije, Vladimir Stojanov, izrazio je zahvalnost opštini i organizatoru i naglasio da je Srebrno jezero izabrano upravo zbog odlične saradnje policije sa lokalnom samoupravom.\nOn je rekao da je sprovedena anketa pokazala da je Gradište bezbedna zajednica i pozvao odgovorne da razvijaju saradnju radi sigurnosti turista budući da povećanjem broja poseta rastu i rizici koje je ovim projektom moguće smanjiti na minimum. Stojanov je napomenuo da je mladima potrebno pružiti alternativu u kontrolisanim uslovima, a Policija će uvek biti sigruan partner radi bezbednosti građana.\nIzrazivši zadovoljstvo posetom, predsednik opštine je naglasio da je posao koji rade veoma odgovoran i da će saradnja biti još kvalitetnija jer imaju zajednički cilj, a to je bednost građana na visokom nivou. On je, ovom prilikom, sa predstavnicom Turističke organizacije, predstavio opštinu i turističku ponudu kao i okolne znamenitosti, pozvavši prisutne da ponovo posete Veliko Gradište.\n16/07/2019 16/07/2019 P.Panović


Sledi tužba protiv policije i izvršitelja - Društvo - Dnevni list Danas\nPočetna » Društvo » Sledi tužba protiv policije i izvršitelja\nNovosađanka Slobodanka Ninić, kojoj je slomljena ruka prilikom izbacivanja iz stana, operisana u KCV\nSledi tužba protiv policije i izvršitelja\nNovosađanka Slobodanka Ninić, kojoj je prilikom nasilnog izbacivanja iz stana slomljena ruka prilikom intervencije policije i vatrogasaca, najavila je tužbu protiv policije i izvršitelja.\n0Piše: R. Balać 17. septembra 2019. 11.00 Izmenjeno: 11.01\nPo zahtevu izvršitelja, policija i vatrogasci su provalili vrata i tom prilikom povredili Slobodanku. Ona se nalazi u Kliničkom centru Vojvodine gde je izvedena operacija. Kaže da je sada manje boli ruka usled dejstva lekova za ublažavanje bolova.\nNJen suprug Miroslav potvrdio nam je da je Slobodanka zatražila od advokata da proveri kakve su mogućnosti da tuži policiju, izvršitelja i možda još nekog ko je odgovoran za njeno povređivanje i nasilno izbacivanje iz stana.\nTo je bio šesti, nenajavljeni, pokušaj iseljenja Ninića iz stana koji su u Tanurdžićevoj palati u centru Novog Sada kupili na kredit 2007. godine. Zbog kašnjenja otplate dve rate, banka je aktivirala klauzulu iz ugovora da su dužni da u celosti isplate kredit. U proteklih 12 godina otplatili su oko 80.000 evra, a trebalo je da sada keširaju još toliko, što, naravno, nisu bili u mogućnosti.\nIzvršitelj nije imao milosti ni posle zahteva da se sačeka sa iseljenjem dok se Slobodanka ne operiše. Miroslav kaže da su verovatno mislili da je to samo izgovor da se iseljenje odloži, jer je Slobodanka prilikom ranijih pokušaja iseljenja pretila da će skočiti kroz prozor.\nU novosadskoj policiji ranije su izjavili da preduzimaju mere u cilju utvrđivanja činjenica i okolnosti pod kojima je Slobodanka Ninić zadobila povrede, nakon čega će, ukoliko se utvrdi propust nekog od policijskih službenika, protiv njega biti preduzete zakonske mere.\nPolicija je primila zahtev od javnog izvršitelja za pružanje policijske pomoći u postupku iseljenja porodice iz stana i predaje nepokretnosti poveriocu.\n„Pripadnici policije koji su stigli na lice mesta zatekli su zaključana i blokirana vrata stana. Bravar koga je angažovao javni izvršitelj otvorio je vrata stana, a S. N. koja je bila zaključana u jednoj sobi govorila je da je stan polila benzinom, da će ga zapaliti i potom skočiti kroz prozor. Na mesto događaja odmah su stigli i članovi Pregovaračkog tima MUP-a, koji su oko sat vremena S. N. pokušavali da odgovore od namere da skoči sa prozora. Za to vreme, ona je više puta sela na sims“, naveli su u policiji za N1.\nKako bi je sprečili, policajci su u jednom trenutku nasilno otvorili vrata sobe i zatekli Slobodanku Ninić da leži na podu. Ekipa Hitne pomoći prevezla ju je u Kliničko bolnički centar, navela je policija.\nU međuvremenu, na fejsbuk stranici Združena akcija „Bez doma niko“ objavljena je i fotografija na kojoj se vidi Slobodanka Ninić sa rukom u gipsu.\nIzvršitelji, Policija, tužbaNovi Sad\nStanari na Somborskom bulevaru u Nišu sprečili izvršitelja da im popiše stanove zbog duga investitora\nAktivisti: Izvršitelji da pomognu u žarištima epidemije umesto što iseljavaju ljude


S. Arabija: Proterali zgodne muškarce jer žene "padaju" na njih\nVerska policija Saudijske Arabije naterala je trojicu muškaraca iz Ujedinjenih Arapskih Emirata (UAE), da napuste Festival kulture i baštine Jenadrivah u Rijadu. Muškarci, inače članovi...\nŠvajcarci proteruju lažne azilante sa Balkana\nŠvajcarske vlasti su na 48 sati skratile rok za razmatranje zahteva za azil građana iz zemalja kojima za ulazak nije potrebna viza, čime će biti olakšano i ubrzano i njihovo proterivanje u...\nMinistar spoljnih poslova Švedske Karl Bilt izjavio je da je Belorusija proterala švedskog ambasadora jer je "previše podržavao ljudska prava".\nNemačka proteruje bebu u Srbiju?!\nNemački Savezni ured za migraciju i izbeglice iz Nirnberga zapretio je jednoj osomomesečnoj bebi, koja sa roditeljima živi u Minhenu, da će biti proterana u Srbiju.\n05:21 >> 14:46\nŠvajcarska proterala komandanta OVK\nNovinari lista "Sonntagszeitung" otkrili su i objavili, a "Vesti" prenele, da je kosovski političar Azem Sulja, koji "sedi" u samoproklamovanom parlamentu Kosova primao od Švajcarske socijalnu...\nAmbasador Gane proteran iz Srbije?\nHapsite lopove, ne dirajte popove\nVeća grupa građana okupila se danas u centru Pljevalja u znak protesta zbog odluke MUP-a kojom je sedmorici sveštenika SPC naređeno da do sutra napuste Crnu Goru.\nPolicija proteruje 8 sveštenika iz Pljevalja\nOsam sveštenika Srpske pravoslavne crkve iz Pljevalja moraju do 15. februara da napuste Crnu Goru, naložila je crnogorska policija a prenose "Večernje novosti".\nSAD proteruju konzula Venecuele\nAmeričke vlasti odlučile su da proteraju šeficu Generalnog konzulata Venecuele u Majamiju jer se saznalo da je razgovarala o mogućem "sajber-napadu" na kompjutere vlade SAD dok je bila u Ambasadi...\nBeta 43 komentara\nČanak: Proterati Konuzina iz Srbije\nPredsednik Lige socijaldemokrata Vojvodine (LSV) Nenad Čanak zatražio je da Srbija "protera" ambasadora Rusije u Beogradu Aleksandra Konuzina.


Grčke vlasti preuzele dve privatne klinike u Solunu za lečenje Kovid-19 - Izazov\nNovi magazin 20. novembra 2020. 12:06\nMinistarstvo zdravlja je danas saopštilo da su po sili zakona „rekvirirane“ dve privatne bolnice i njihovo osoblje u Solunu jer nije uspelo dogovaranje s privatnim vlasnicima o saradnji.\nMeđu 11 miliona stanovnika Grčke je do sada potvrđeno više od 85.200 slučajeva zaraze koronavirusom, od koje je umrlo više od 1.300 ljudi, i po oba broja je Grčka u trećini zemalja sveta gde su najteže posledice pandemije.\nDanas je aktivno skoro 74.000 slučajeva – po čemu je Grčka čak 22. među 220 zemalja i teritorija sveta, od čega je u kritčnom stanju 500 obolelih, piše na sajtu „Worldometers“.\nPo pisanju grčkih medija, danas u podne je u Atini bilo svega 45 praznih kreveta u jedinicama za intenzivnu negu, gde se leče svi pacijenti u najtežem stanju, a u Solunu gde je situacija još gora, bilo je slobodno svega osam kreveta.\nU čitavoj Grčkoj postoji svega 1.220 mesta u jedinicama intenzivne nege za sve pacijente, a polovina je sada za obolele od KOVIDA-19. Od ukupnog broja danas je zauzeto čak 1.000 kreveta, što se dešava prvi put.


SDA predlaže prekompoziciju u skupštini Novog Pazara - Radio Sto Plus\nSDA predlaže prekompoziciju u skupštini Novog Pazara\nStranka demokratske akcije Sandžaka Sulejmana Ugljanina pozvala je danas Sandžačku demokratsku partiju Rasima Ljajića na prekompoziciju vlasti u Novom Pazaru. Sekretar gradskog odbora SDA Ahmedin Škrijelj rekao je na konferenciji za novinare da su na tu temu sa gradonačelnikom Mehom Mahmutovićem i...\nStranka demokratske akcije Sandžaka Sulejmana Ugljanina pozvala je danas Sandžačku demokratsku partiju Rasima Ljajića na prekompoziciju vlasti u Novom Pazaru.\nSekretar gradskog odbora SDA Ahmedin Škrijelj rekao je na konferenciji za novinare da su na tu temu sa gradonačelnikom Mehom Mahmutovićem i najvišim funkcionerima SDP pre dva meseca razgovarali predsednik SDA za Novi Pazar Muamer Smailbegović i šefica odborničke grupe u novopazarskoj skupštini Dževa Memić.\n“Tada je dogovoreno da se za dva meseca ponovo sastanemo, ali do toga nije došlo, a SDP još uvek nije ništa odgovorila”, rekao je Škrijelj.\nSkupštinsku većinu u Novom Pazaru formirali su koalicija Zajedno za Novi Pazar, okupljena oko SDP Rasima Ljajića, i Jedinstvena srpska lista (SRS, SPS, NS i DŠ).\nKrajem prošle godine posebnim sporazumom između SDP i SDA u Sjenici je prekomponovana lokalna vlast, kada su u opoziciju u tom gradu prešli radikali i narodnjaci.\n“Nećemo dozvoliti da rekonstrukcija vlasti u Sjenici ostane izolovan slučaj i insistiraćemo da se i u ostalim sandžačkim gradovima desi isto”, rekao je Škrijelj.\nŠkrijelj ovom prilikom nije govorio o razlozima zašto SDP ne odgovara na predlog SDA, ali je naglasio da “bez obzira što nema odgovora, poziv SDA i dalje ostaje otvoren”.\nOdgovarajući na pitanje da li među strankama Jedinstvene srpske liste ima partija sa kojima SDA ne bi mogla da sarađuje, Škrijelj je rekao da njegova stranka ne dovodi u pitanje učešće srskih stranaka u vlasti Novog Pazara.\n“Ne vidim razlog da srpske stranke ne učestvuju u vlasti. Koje bi to konkretno stranke bile, možemo razgovarati pošto se SDP izjasni o našem predlogu”, rekao je Škrijelj Sto plus radiju.


Pao dogovor: Lazar Krstić novi ministar finansija! - ebart\n14. Avgust 2013. godine\nDiplomac sa Jejla Lazar Krstić načelno je pristao da bude novi ministar finansija.\nKako saznaje list Blic, mladi Nišlija Krstić je prihvatio ponudu Aleksandra Vučića da u rekonstruisanoj Vladi vodi sektor finansija, ali će zvaničan odgovor dati večeras.\nKrstić bi trebalo da za početak radi na sprovođenju već usvojenog Akcionog plana Vlade Srbije, a od jeseni će raditi i na mogućim novim merama koje bi omogućile da Srbija u narednom periodu ima održiv finansijski sistem.\nInače, Krstić je u utorak stigao u Srbiju i sreo se sa prvim vicepremijerom Aleksandrom Vučićem.\nPrvi potpredsednik Vlade Srbije Aleksandar Vučić potvrdio je za „Novosti“ da se u utorak u Vladi Srbije sastao sa Lazarom Krstićem (29), diplomcem sa Jejla, s kojim je razgovarao o mogućem angažmanu na mestu ministra finansija.\nKrstić koji, inače, živi i radi u Njujorku, a rodom je Nišlija, kao đak generacije, maturirao je u gimnaziji „Bora Stanković“, a zatim je primljen na prestižni američki univerzitet Jejl i tamo dobio stipendiju.\nGodine 2007. je diplomirao u oblasti matematike, etike, politike i ekonomije i započeo karijeru u konsultantskoj kući „Mekinzi“, gde i danas radi kao finansijski ekspert.\nIzvor: Press Online/Blic


Časopis Industrija :: Oporavak uslužnog sektora pružio je novi zamah rastu ekonomije evrozone\nOporavak uslužnog sektora pružio je novi zamah rastu ekonomije evrozone\nEkonomija evrozone porasla je najbržim tempom u aprilu, oslanjajući se na rekordni rast industrijske aktivnosti i oporavak u uslužnom sektoru, pokazao je izveštaj londonskog Markita.\nIndeks menadžera nabave u privatnom sektoru evrozone (PMI) u aprilu je porastao za pola poena na 53,7 poena, što je najviši nivo od jula prošle godine, izračunala je kompanija za prikupljanje i obradu ekonomskih podataka sa sedištem u Londonu.\nAktivnosti u industriji rasle su najbržim tempom u aprilu otkako je Markit počeo da vrši istraživanje, a sektor usluga se takođe oporavlja.\n„Uprkos kontinuiranom snažnom negativnom uticaju mera zatvaranja, uslužni sektor se vratio rastu, jer se kompanije prilagođavaju životu sa virusom i pripremaju za bolja vremena“, zaključuje glavni ekonomski ekonomista Markite Chris Villiamson.\nUslužni sektor zaostaje za industrijom pre svega zbog pojačanih napora vlada da suzbiju širenje covid-a 19, ali aktivnost je porasla prvi put od avgusta prošle godine, primećuje Markit.\nTeškoće se ogledaju u padu novih porudžbina, deveti mesec zaredom, jer su se približili najvišem nivou u industriji od kada je Markit počeo da sprovodi istraživanja, zahvaljujući oslobođenoj potrošnji, zalihama, ulaganju u nove mašine i rastućem optimizmu.\nVilijamson, međutim, upozorava na kašnjenja u lancu snabdevanja zbog naglog skoka potražnje za sirovinama, što je prouzrokovalo snažan rast operativnih troškova kompanija.\n„Rezultat bi mogao biti nagli porast potrošačkih cena u narednim mesecima, iako će veličina tog rasta zavisiti od snage potražnje i stanja ponude, a oba su trenutno krajnje neizvesna“, primećuje Villiamson.


► Dačić: Licemerno zalaganje za prava Hrvata dok Srbe tuku jer gledaju Zvezdu\nMinistarstvo je takođe pozvalo Srbiju da "umesto manipusanja činjenicama unapredi položaj hrvatske manjine i napusti retoriku koja šteti odnosima dve države".\nU mestu Uzdolje i selu Đevrske kod Knina u sredu uveče napadnuti su gosti kafića, pripadnici srpske nacionalnosti, dok su gledali utakmicu beogradske Crvene zvezde i švajcarske ekipe Jang Bojs. Vučić je juče izjavio da je posle reakcija hrvatskih zvaničnika na najnovije napade na Srbe u Hrvatskoj, razumljivo zašto su se Srbi pobunili protiv hrvatskih vlasti početkom devedesetih i da ne može odgovor na sve biti "velikosrpska agresija".\nDačić je za Novosti rekao da bi hrvatskom ministarstvu spoljnih poslova "bolje bilo da se pozabavi time što njihova predsednica (Kolinda Grabar-Kitarović) sramno ćuti posle prebijanja Srba u Uzdolju i Đevrskama".\n"Ili bi možda i ona dohvatila motku da tuče decu u kafiću koja gledaju Zvezdu pošto se nedavno pohvalila da joj je žao što za vreme 'Oluje' nije uzela pušku da valjda puca u svoje građane - Srbe", naveo je šef srpske diplomatije.\nDačić je rekao da se Vučić "iskreno zalaže za unapređenje dobrih odnosa sa Zagrebom", ali da "oni svakim danom pokazuju da im do toga nije stalo" i da se "stalno vraćaju u prošlost".


Zbog radova izmijenjen režim saobraćaja | Srpskacafe\nPonedjeljak, 15.05.2017., 08:20\nNa dijelu magistralnog puta M-6, kroz Trebinje, počela je sanacija kolovoza, zbog čega će teretni saobraćaj iz pravca Ljubinja biti usmjeravan prema Bileći, saopšteno je iz Auto-moto saveza Republike Srpske.\n– Teretni saobraćaj iz pravca Ljubinja usmjeravaće se na kružnom toku desno, pa preko Ulice trebinjskih brigada i Kamenog mosta prema Bileći, a iz pravca Bileće lijevo preko Kamenog mosta i Ulicom trebinjskih brigada – navedeno je u saopštenju.\nNa dionici Brčko-Lončari, u naselju Gorice, režim saobraćanja je izmijenjen zbog radova koji će trajati do 26. juna.\nU Federaciji BiH kolovoz je suv ili mjestimično vlažan, a mogući su sitniji odroni zemlje ili kamenja.\nZbog sanacionih radova privremeno je postavljena signalizacija na auto-putu A-1 (dionice Butila-Sarajevo zapad-Lepenica, Zenica Jug-Kakanj, Jablanica-Mostar, Bugojno-Kupres).


13 godina od Nato bombardovanja Savezne Republike Jugoslavije | MEĐUNARODNI RADIO SRBIJA Skip to main content\nYou are hereNaslovna » 13 godina od Nato bombardovanja Savezne Republike Jugoslavije\n13 godina od Nato bombardovanja Savezne Republike Jugoslavije\nSub, 24/03/2012 - 11:58 -- MRS\nDanas se navršava 13 godina od početka vazdušnih napada na SRJ, odnosno njene članice Srbiju i Crnu Goru, od strane armija 19 članica NATO-a. Reč je o najneravnopravnijem sukobu u novijoj ljudskoj istoriji, jer je vojna nadmoć agresora bila četrdesetak puta veća, a odnos stanovnika SRJ prema zemljama NATO iznosio je čak 1:70. Zapadna vojna alijansa je obezbedila sebi i medijsku logističku podršku globalnih svetskih medija, tako da je svet pre, za vreme i posle agresije slušao i gledao samo jednu stranu medalje, odnosno verziju koju je saopštavao NATO. Oficijelni izgovor za agresiju na SR Jugoslaviju, koja je usledila bez odluke Saveta bezbednosti UN, bili su neuspešni pregovori o rešenju krize na Kosovu i Metohiji, koji su vođeni u Rambujeu i Parizu, u februaru i martu 1999. godine.\nPregovori su ušli u anale pregovaranja zbog činjenice da između srpske i albanske delegacije nije bilo direktnih kontakata i pregovora, već su sve vreme između njih posredovali predstavnici međunarodne zajednice! NATO agresija izvedena je, navodno sa ciljem, da se izbegne humanitarna katastrofa na Kosovu i Metohiji!? Činjenica je ipak da je upravo agresija proizvela humanitarnu katastrofu. Prema podacima UNHCR-a, Kosovo i Metohiju je tokom agresije napustilo oko 230.000 Srba, Roma i ostalih nealbanaca. Nakon završene agresije u južnu srpsku pokrajinu vratilo se oko 800.000 izbeglih Albanaca sa Kosmeta, ali ne i mnogi od prognanih Srba, koji se nisu vratili u Pokrajinu ni za 13 godina međunarodnog protektorata.\nIzvođenjem agresije na SR Jugoslaviju, NATO je počinio zločin protiv mira, jer Povelja Ujedinjenih nacija nalaže da se zemlje-članice obavezuju da će se u međunarodnim odnosima "uzdržavati od pretnje ili upotrebe sile, koji na bilo koji način ne bi bio saglasan sa ciljevima UN". Činom agresije, kao i brojnim aktivnostima koje su joj prethodile, posebno ultimatumom da se pod pretnjom sile prihvati Sporazum iz Rambujea, prekršeni su i osnovni principi pravnih sistema svih suverenih država i temeljna načela na kojima počiva međunarodni pravni poredak, kao i Povelja UN. Konkretno, prekršen je Helsinški dokument, Ženevska konvencija, niz principa Završnog akta Konferencije o bezbednosti i saradnji u Evropi, kao i osnivački Ugovor NATO, kojim se ovaj savez definiše kao „odbrambeni savez“, koji dejstvuje samo na teritoriji svojih članica.\nMeta napada, koji su trajali 78 dana, bili su ne samo vojni, već i brojni civilni ciljevi. Bombardovane su škole, bolnice, pijace, mostovi, pri čemu je poginulo oko 3500 osoba, među kojima najviše civila. Tokom bombardovanja teško je oštećena privredna infrastruktura, kao i škole, zdravstvene ustanove, medijske kuće, spomenici kulture. Podaci o ukupnoj materijalnoj šteti su različiti i kreću se u rasponu od 50 do čak 200 milijardi dolara!\nBombardovanje je okončano usvajanjem Rezolucije 1244 Saveta bezbednosti UN 10. juna 1999g., nakon što su, dan ranije, predstavnici Vojske SR Jugoslavije i NATO-a u Kumanovu potpisali Vojno-tehnički sporazum, kojim je precizirano povlačenje snaga VJ sa Kosova i ulazak međunarodnih vojnih trupa u južnu srpsku pokrajinu. Tim dokumentom ujedno je eksplicitno, potvrđen suverenitet Srbije nad Kosovom i Metohijom. Međutim, to nije sprečilo jedan deo međunarodne zajednice da podrži i ohrabri separtističke težnje kosovskih Albanaca i kasnije požuri sa priznanjem nezavisnog Kosova! To ujedno, smatraju brojni analitičari, pokazuje i otkriva prave razloge koji su doveli do NATO agresije na SRJ.


Bogoslovija Sveti Arsenije Sremac obeležava 225 godina postojanja\nIzvor: Radio Televizija Vojvodine, 08.Nov.2019, 20:11\nU nedelju, 10. novembra, na dan rođenja Svetog Arsenija Aremca po kom nosi ime, karlovačka Bogoslovija obeležiće 225 godina od osnivanja. Svečanom akademijom, koja počinje u 18 časova, u fokus će biti stavljeni zajednički uspesi profesora i učenika.\nBogoslovija Sveti Arsenije Sremac nosi naziv tog sveca, jer je on bio primer marljivosti, skromnosti i dobrote. iako nije bio episkop, zbog predanosti svemu što je radio, Sveti Sava ga je, povlačeći se sa trona imenovao za svog naslednika. Obeležavanje 225 godina postojanja Bogoslovije povod je za skretanje pažnje na univerzalne vrednosti koje su bile deo njegovog životnog puta.\n"Praznik počinje veče uoči, tako ćemo i mi u subotu uveče služiti praznično...


U JAPANU SE UČI OD VOJVODINE - FK Vojvodina – Zvanična web prezentacija\n04.02.2017. - 13:02 | Urednik portala\nOno što je bilo najavljeno pre skoro dva meseca, danas je i zvanično potvrđeno. Potpisivanjem ugovora između FK Vojvodina i “JJP” grupe, koja se bavi razvojem omladinskog fudbala u Japanu, član stručnog štaba prvog tima i glavni trener selekcije do 12 godina fudbalskog kluba Mačiga Zelvia, Rio Sakai, provešće narednih godinu dana na stažiranju u omladinskoj školi “Ilija Pantelić”.\n“JJP” grupa je oformljena od strane Džej lige i Fudbalskog saveza Japana sa ciljem podizanja kvaliteta omladinskog fudbala u ovoj zemlji. Ove godine, ta organizacija je izabrala četvoricu trenera koje je poslala na stažiranje i usavršavanje u evropske klubove, a to su Anderleht (Belgija), Fortuna Dizeldorf (Nemačka), Real Sosijedad (Španija) i Vojvodina, na inicijativu asistenta direktora Trenerske službe FSS Milana Đuričića i menadžera projekta Dušana Vasiljevića.\n- Između ostalog, za Vojvodinu smo se opredelili zbog toga što je reč o klubu u kojem, kao i klubu iz kojeg dolazi gospodin Sakai, vladaju prijateljski i porodični odnosi. Ovde će boraviti u narednih godinu dana i pratiti rad trenera iz omladinske škole Vojvodine Miodraga Pantelića, sticati znanje i kasnije pokušati to da prenese i u svojoj zemlji, kako bi unapredili i usavršili svoj fudbalski sistem – rekao je menadžer ovog projekta Dušan Vasiljević.\nAsistent direktora Trenerske službe FSS Milan Đuričić istakao je da potpisivanje ovog ugovora ujedno predstavlja veliko priznanje za omladinsku školu “Ilija Pantelić”, ali i za ceo srpski fudbal.\n- Potpisivanjem ugovora sa “JJP” grupom i dolaskom trenera iz Japana na stažiranje u FK Vojvodina, pored ostalih poznatih evropskih klubova, ujedno predstavlja veliko priznanje za srpski fudbal i posebno za omladinsku školu “Ilija Pantelić”, njen menadžment i stručan kadar, jer ovo je prvi put da neko na ovakav način dolazi u Srbiju da uči i to još iz Japana, zemlje koja je toliko organizovana i napredna. Ovom saradnjom, u budućnosti je predviđeno i učešće mlađih selekcija Vojvodine na turnirima u Japanu, kao i njihovih ekipa ovde, što je zaista fantastično. Vojvodina je ponovo iskočila u stvaranju jednog generalnog stava prema svetu, jer ovo je saradnja koja prevazilazi samo evropske okvire. Zahvalnost za to pripada čelnicima kluba Dušanu Mijiću i Dragoslavu Vukoviću, koji su u ovaj projekat ušli otvorenog srca – rekao je Đuričić.\nDirektor “JJP” grupe Hideki Matsunaga pohvalio je rezultate mlađih selekcija Srbije i posebno osvajanje Svetskog prvenstva za igrače do 20 godina, uspeha kojem su, pored pomoćnog trenera Milana Kosanovića, doprineli i fudbaleri Vojvodine Sergej i Vanja Milinković-Savić, Mijat Gaćinović, Srđan Babić i Radovan Pankov. To je takođe bio jedan od razloga zbog čega su se, kada je usavršavanje omladinskog fudbala u Japanu u pitanju, odlučili baš za Srbiju i fudbalski klub Vojvodina.


Tetovaže na stomaku - Tetovaze.xyz\nTetovaže na stomaku\nadmin August 22, 2017 Tetovaže\nNeki delovi tela su posebno atraktivni za ulepšavanje, te nije ni čudo što se mnogi odlučuju upravo za tetovaže na stomaku. No, stručnjaci upozoravaju da tetoviranje ove regije može biti veoma bolno, budući da je reč o veoma osetljivom predelu.\nU svakom slučaju, ako ste se ipak odlučili za ovaj poduhvat, valjalo bi da precizirate koji deo stomaka želite da tetovirate.\nTetovaža na donjem dijelu stomaka\nŽene se često opredeljuju da tetovaže postave na donji deo stomaka, kako bi se one samo nazirale kada se majca podigne ili donji deo odeće spusti. Mnogi veruju da je to veoma privlačno i seksi, sa čim je saglasan i veliki broj muškaraca. Dame uglavnom biraju nežnije motive, tipa cveća, meseca, zvezda, delfina… Jači pol se, pak, mahom opredeljuje za snažnije crteže koje neretko rade i na čitavoj površini stomaka.\nMala tetovaža na stomaku – motiv Dijamant\nModeli različitih tetovaža dostupni su na internetu, ali je vrlo važno da odaberete nešto što će lično za vas imati neko značenje. Ukoliko se odlučite za manje tetovaže na stomaku, vrlo je verovatno da nećete pogrešiti, jer će one biti manje podložne promenama koje će se na koži ovog dela tela uočavati kako godine budu prolazile. S druge strane, veća slika je upadljiva i može zaista da ostavi utisak, tako da je na vama da odaberete.\nValjalo bi da obratite pažnji i na period u godini kada radite tetovaže na stomaku. Naime, kako nakon postupka tetoviranja nije preporučljivo izlaganje kože suncu, kao ni kupanje u moru, jezeru, reci ili bazenu, bilo bi bolje da izbegnete da se na ovom delu tela tetovirate leti. Takođe ćete tako sprečiti i eventualne probleme koje bi moglo da izazove preterano znojenje. S druge strane, ni zima nije baš preporučljivo godišnje doba za ovaj poduhvat. Tada smo, naime, uvek toplo obučeni, što takođe nije dobro za kožu posle tetoviranja, te mnogi tatoo majstori preporučuju da se preko nove tetovaže na stomaku zimi stavlja folija, kako bi se sprečila iritacija odećom.\nSvakako je od presudne važnosti i da odaberete pravog tattoo majstora i salon koji tetoviranje obavlja po strogo utvrđenim pravilima. To znači da se izuzetno mora voditi računa o higijeni i merama zaštite od virusnih i bakterijskih infekcija, jer zdravlje uvek treba da bude na prvom mestu. Nega kože nakon tetoviranja je takođe vrlo bitna, te nastojte da sledite savete stručnjaka i postupate onako kako vam bude rečeno.\nTetovaža na stomaku nakon debljanja\nTakođe je važno da razmislite o tome da se stomak uglavnom menja tokom godina, te treba razmotriti veličinu slike koju želite da uradite. Naime, žene koje tek planiraju da imaju decu i mladi muškarci treba da imaju na umu da se, kako starimo, stomačni mišići opuštaju, pa tetovaže na stomaku, ukoliko su većih dimenzija, mogu kasnije da se pretvore u nešto što zaista ne biste želeli da drugi vide.\nNapominjemo da će muškarci koji žele tetovaže na stomaku, a na ovom delu tela imaju malje, pre samog postupka tetoviranja, morati da urade depilaciju cele regije, jer dlačice mogu da prime boju. Kasnije je vrlo bitno da pravilno neguju kožu, budući da će biti iritirana kako zbog tetoviranja, tako i zbog depilacije.


O POKOJNOM MOMIRU MILO JE SVAŠTA REKAO! Ovo su detalji njihove svađe koja je potresla i Srbiju i Crnu Goru\nSvađa Mila Đukanovića i Momira Bulatovića, Foto: EPA/Tatyana Zenkovich, beta\nNekadašnji predsednik Crne Gore i savezni premijer Momir Bulatović preminuo je juče u 63. godini života\nObjavljeno: 01.07.2019. 09:34h\nKraj sednica Glavnog odbora DPS 11. jula 1997. godine značio je i konačan rascep ove partije, posle kog je Đukanović samostalno zagospodario Crnom Gorom, umesto vladajućeg "trijumvirata" (Đukanović kao premijer, Bulatović kao predsednik Crne Gore i Svetozar Marović kao šef Skupštine).\nDugogodišnji crnogorski premijer Milo Đukanović tvrdio je 1997. da je on "demokratska opcija" koji želi Crnu Goru povezanu sa svetom, "bogatu i perspektivnu". Političkog protivnika, dojučerašnjeg saborca i partijskog šefa, predsednika Crne Gore Momira Bulatovića optuživao je za izdaju interesa Crne Gore, da je sluga Slobodanu Miloševiću, i da "Crnu Goru želi da vrati unazad".\nBulatović je Đukanovića i njegove pristalice u Vladi proglašavao nosiocima "opšte kriminalizacije društva" koji koriste "policiju u političke svrhe", prigovarajući im na enormnom ličnom bogaćenju i na zanemarivanju severnog dela Crne Gore. Ispostavlja se da je u rečima obojice bilo istine, da se retorika i Đukanovića i njegovih sadašnjih političkih rivala neznatno promenila, dok su odnosi između vlasti Crne Gore i Srbije, koji su tada javnosti predstavljeni kao glavni razlog sukoba u DPS-u, opet isprepletani nejasnim i problematičnim vezama.\nBulatović, do tog dana predsednik DPS, mimo ranijih običaja, zatražio je da sednica GO DPS bude otvorena za javnost, ali novinarima nije omogućeno da uđu u zgradu Vlade. Prema tadašnjim medijskim tumačenjima, Bulatoviću je bilo jasno da ulazi u izgubljenu bitku jer nema većinu u GO. Zbog toga je želeo prisustvo javnosti kako bi na težini dobila njegova tvrdnja da je reč o sukobu poštenih i nepoštenih, pri čemi bi medijski pritisak uspeo da donekle utiče na odnos snaga u partiji koji se radikalano promenio od marta kada je Đukanovića podržalo samo šest ili sedam članova GO.\nBulatovićevo prisustvo GO svelo se na konstataciju da nisu stvoreni regularni uslovi za rad, nakon čega je za 23. avgust zakazao kongres DPS. Bulatović je odredio i odbor za pripremu kongresa koji su činili predsednici sedam opštinskih odbora, koji su tražili sazivanje kongresa. To su: Miloš Bojović (Berane), Radoman Gogić (Pljevlja), Rade Nišavić (Bijelo Polje), Branislav Otašević (Plav) Milijana Radojičić (Andrijevica), Predrag Bulatović (Podgorica), Mihailo-Milo Ćetković (Ulcinj) i poslovni direktor DPS Dragiša Pešić.\nNakon što je Bulatović "zaključio sednicu", skoro dve trećine, 62 člana GO, nastavilo je sa radom, ocenjujući da postoji statutarni osnov za to, dok su 34 člana napustila sednicu sa Bulatovićem. U okviru prve tačke dnevnog reda razmatrana je odgovornost Bulatovića za stanje u partiji, nakon čega je on smenjen sa mesta predsednika DPS sa 58 glasova, dok su četiri bila uzdržana. Na njegovo mesto izabrana je Milica Pejanović-Đurišić, tadašnji potpredsednik DPS..\nNakon što su se Marović i Pejanović-Đurišić odrekli kandidature za predsednika Crne Gore u korist Đukanovića, članovi GO su se izjašnjavali o kandidaturi Bulatovića, Đukanovića i Milana Gajovića. Novom vrhu DPS nije smetalo da pozovu Bulatovića da prezentuje svoj izborni program, iako je on prethodno smenjen i napustio sednicu. Između dva kandidata, GO DPS se ubedljivom većinom (58:3) opredelio za Đukanovića. Tog jutra, 11. jula, u "Pobjedi" je osvanuo intervju Marovića u kojem je napao Bulatovića:\n- Crna Gora mora da misli i o sebi. Umesto jakih i apsolutno moćnih pojedinaca, Crna Gora je izabrala vladavinu prava i podeljene moći. Opasno je previše moći u bilo čijim rukama - rekao je Marović tada.\nOd saveznih kadrova u GO, protiv Bulatovića se jedino okrenuo potpredsednik Vlade SRJ Vojin Đukanović, dok su mu ostali verni Srđa Božović, tada predsednik Veća građana savezne Skupštine i savezni ministri odbrane i pravde Pavle Bulatović i Zoran Knežević, te tadašnji potpredsednik Skupstine Crne Gore Zoran Žižić. Šef Kluba poslanika DPS u Skupštini Crne Gore Predrag Bulatović svrstao se uz prezimenjaka Momira i, prema kasnijim svedočenjima, kao predsednik OO Podgorica, koji je raspušten tog dana, bio najopasniji protivnik političkim rivalima.\nŠef poslaničkog kluba u Veću građana savezne Skupštine SRJ Željko Šturanović priklonio se Đukanoviću, kao i Gajević, tada koordinator crnogorske delegacije u Veću republika. Upućeni tvrde da je sukob u DPS počeo znatno ranije. Iako su informacije o tome počele da se pojvaljuju tek nakon 25. marta 1997, kada je završena sednica GO DPS koje je prethodila julskoj.\nJedan od motiva za razdor u vrhu DPS bio je i intervju koji je Đukanović dao za beogradski časopis Vreme, u kojem je naveo da je "Milošević čovek prevaziđene političke misli, lišen sposobnosti strateškog gledanja na izazove koji stoje pred našom državom".\nČlanovi GO na sednici koja je počela u popodnevnim časovima 24. marta izjašnjavali su se o dva zaključka - da li ste za Jugoslaviju bez preduslova i alternative i o odgovornosti tadašnjeg ministra kulture Gorana-Sita Rakočevića i šefa Službe državne bezbednosti (SDB) Vukašina Maraša. Prvom je Bulatović tražio glavu zbog izjava da Jugoslavija nema budućnosti sa Miloševićem, a drugi je bio na udaru zbog navodne povezanosti sa firmom ASI, preko koje se švercovala nafta.\nGlasati za ove zaključke značilo je glasati protiv tadašnjeg premijera i potpredsednika DPS Đukanovića i njegovog okruženja, iako po naknadnim sećanjima to nije bilo jasno velikom broju članova. Tada je uz Đukanovića stao samo Marović, inače kum Momira Bulatovića, tadašnji ministar policije Filip Vujanović, generalni sekretar Vlade Duško Marković, Vojin Đukanović, gradonačelnik Nikšića Blagoje Cerović i direktor vladine Agencije za prestrukturiranje privrede Milutin Lalić.\nZbog retkih nezavisnih medijskih izveštaja iz tog perioda, ali i selektivnog pamćenja aktera sednice, teško je tvrditi da li je sam Đukanović tokom javne prozivke bio taj sedmi glas ili je reč o tadašnjem direktoru Budvanske rivijere Đorđiju Pribiloviću ili o direktoru Fonda PIO Mihailu Banjeviću, mada je verovatnije da je sa Draganom Đurovićem, Šturanovićem, Danilom Vuksanovićem, bio među onima uzdržanima. Njih je bilo, opet prema različitim podacima, između onih 11 do 22.\nĐukanović je tada podneo ostavku na mesto potpredsednika DPS, ali je zadržao premijersku fotelju, po nagovoru Marovića, kojeg mnogi vide kao ključnu figuru u pobedi protiv Bulatovića, što zbog ideoloških temelja koje je postavio u unutarpartijskoj borbi, što zbog načina na koji je vođena bitka u opštinskim odborima. Nakon raskola 11. jula, Đukanovićevoj struji u parlamentu ostalo je 28 mandata, jer se 17 poslanika priklonilo Bulatoviću. DPS je u septembru oformio koalicionu vladu u koju su ušle i opoziciona Narodna stranka, SDP, albanske partije, Demokratska unija Albanaca i Demokratski savez.\nNakon julske sednice GO DPS, Bulatović i njegove pristalice su na svom kongresu održanom 16. avgusta odlučili da svoju stranku, takođe, nazovu DPS, a da njihov kandidat na predsedničkim izborima bude Momir Bulatović. Ustavni sud Crne Gore je Đukanovića "potvrdio" kao jedinog kandidata DPS, nakon čega je Bulatović nekoliko meseci kasnije formirao Socijalističku narodnu partiju.\nU međuvremenu, izborno nadmetanje pretvaralo se u sukob tokom kojeg su mediji, uključujući i TVCG, koju je kontrolisao Đukanović, i Pobjeda, koju je dugo kontrolisao Bulatović, iznosile prljavi veš suprotstavljenih tabora. Raskidana su "neraskidiva" kumstva i prijateljstva, sklapana nova, a sukob je kulminirao 13. januara 1998. na protestima koje je ispred Skupštine Crne Gore organizovao Momir Bulatović nakon što je odbio da prizna poraz od Đukanovića na oktobarskim predsedničkim izborima. Crna Gora je te noći bila na ivici građanskog rata. Sukob, suštinski iniciran borbom između vladajućih klanova u Crnoj Gori i Srbiji oko plena od šverca, doveo je do podela u društvu čije su brazde vidljive i na današnjem licu Crne Gore.\nNa pitanje da prokomentarise svoje šanse za predsednika Crne Gore u trci sa Bulatovićem, Đukanović je nakon sednice GO novinarima rekao da ni u jednu političku bitku ne ulazi bez uverenja da će biti i pobednik.\n- Imam odlične pretpostavke za to: podršku stranke i podršku Glavnog odbora - rekao je tada Đukanović.\nOni koji su se tada isključivo informisali iz RTCG i Pobjede nisu verovali u navode malog broja nezavisnih medija o sukobu u DPS. Međutim, to ne iznenađuje ako se zna da je nakon ubedljive pobede DPS na parlamentarnim izborima u novembru 1996. Bulatović dao Đukanoviću mandat za sastav nove vlade. Naveo je da je to uradio zbog "potvrđenih ličnih sposobnosti i kvaliteta" Đukanovića.\n- Dosadašnja saradnja između predsednika Republike i mene, a i Vlade u celini, funkcionisala je na izuzetnom nivou, na zajedničko zadovoljstvo i verujem da je dobar deo rezultata koje smo postigli upravo rezultat te saradnje - govorio je Đukanović u novembru 1996.\nNa drugoj strani, Monitor je u maju 1997. pisao: Dok dvoje potpredsednika DPS-a u Pobjedi puštaju magle kompromisa, na terenu se, javna je tajna, vodi bespoštedna bitka za svaka dva prsta u GO DPS-a i za svaki poslanički taster u Skupštini.\nPejanović- Đurišić na konferenciji za novinare nakon julske sednice GO nije potvrdila, ni negirala Bulatovićeve navode da opštinski odbori DPS-a Podgorice, Pljevalja, Bijelog Polja, Berana, Plava, Andrijevice i Ulcinja predstavljaju većinu partijskog članstva. To je, kako je rekla, veoma sporno jer je "pitanje brojeva veoma relativno". Prema medijskim izveštajima, tada je već bilo indikativno i upozoravajuće što je Bulatović obezbedio većinsku podršku na severu, u rubnim opštinama Pljevlja, Bijelo Polje, Berane, Plav i Andrijevica.Time unutarpartijski sukob nije dobio samo regionalnu dimenziju, već su ponovo naglašene podele na "srpskije" i "crnogorskije" delove Crne Gore.\nDPS je pre raskola na jesenjim izborima 1996. potukla opoziciju do kolena, iako je izgledalo da bi tada njena vlast mogla da bude uzdrmana prvi put zahvaljujući formiranju Narodne sloge koju su činile Narodna stranka i Liberalni savez. Te dve stranke nisu uspele da okupe širi opozicioni blok, iako su pozvale Stranku demokratske akcije (SDA) Haruna Hadžića, SDP, te albanske DUA i DS da im se pridruže i ostave ideološke i nacionalne razlike po strani. DPS je zahvaljući prekrajanju izbornog zakona i zloupotrebom državnih resursa tada osvojio 45 od 71 mandat u Skupštini, dok je Narodna sloga dobila samo 19, pri čemu se rastakanje opozicije nastavilo i nakon izbora. Međutim, sami tok formiranja nove vlade nagovestio je da vrh DPS više ne diše istim plućima. Đukanović je na sednici GO u novembru bio prinuđen da višesatno obrazlaže i brani ponuđeni sastav nove vlade, da bi čak u jednom trenutku ponudio i ostavku na mesto mandatara. U knjizi "Pravila ćutanja", Bulatović je napisao:\n- Ministarsku policijsku fotelju Đukanović je bio namenio Vukašinu Marašu i to nije moglo da se promeni ni na koji način. Kako ja na to nisam hteo da pristanem, usledila je njegova odluka da vrati mandat, jer nije u stanju da sastavi vladu koja bi bila izabrana u Skupštini. Pismo kojim me zvanično obaveštava o tome zateklo me je u Beogradu. Držao sam taj papir u ruci i - bilo mi je žao - napisao je Bulatović.\nMomir Bulatović, bivši predsednik Crne Gore (1990-1998) i predsednik Savezne vlade SR Jugoslavije (1998-2000) preminuo je juče u 63. godini u selu Raći, u Kučima.\nDOK SRBI PATE, ONI SE BOGATE! Haradinajevi ljudi zaradili MILIJARDE na taksama\nBRUKA! OVO IMA SAMO KOD NAS: Prekinuta utakmica Srbije i Belgije zbog neverovatnog razloga!\nNagrada Telekoma Srbija za najbolji rad na odseku Novi mediji (FOTO)\nMilo ĐukanovićMomir BulatovićSvetozar MarkovićCrna Gorarascep partijepredsedniksvađa


Policija proverava poslovanje EPS-a: Istraga o pljačkanju više desetina miliona evra\nM. D. 28. novembra 2016. 12:43\nElektroprivreda Srbije opljačkana je za više desetina miliona evra, zbog čega je v.d direktor EPS Milorad Grčić smenio više od 15 rukovodilaca „EPS Snabdevanja“, a na pomolu su i krivični postupci.\nPozivajući se na svoja saznanja, list Blic piše da je u jednoj od najvećih afera koja je ikada protresla ovo javno preduzeće otkriveno da je rukovodstvo „EPS Snabdevanja“ uvećavalo indeks za proračun struje za velike i državne kupce, dodavajući još dva broja iza decimala definisanog iznosa, čime je EPS gubio mnogobrojne poslove na tenderima, jer je struja bila skuplja nego kod drugih ponuđača, a pre svega kod jedne privatne firme koja je dobijala poslove.\nFaktički, cena struje je uvećavana suprotno utvrđenom cenovniku, zbog čega je EPS bio nepovoljniji na tenderima, pa su u 2016. godini izgubili čak 1.500 mernih mesta i blizu 300 velikih i državnih kupaca. Ti kupci su uglavnom završili kod privatne firme „Proenerdži BGD“, ćerke firme „Proenerdži Hrvatska“, čija je matična kuća „Ezpada“ iz Češke. „Proenerdži BGD“ je od EPS uvek na tenederima bio povoljniji upravo za ta dva dodata broja iza decimale. Sve ovo dešavalo se u vreme dok je na čelu EPS-a bio Aleksandar Obradović, a direktor „EPS Snabdevanja“ bio je Dragan Jeremić.\nMilorad Grčić, v. d. generalnog direktora EPS, zbog svega ovoga je smenio 15 rukovodilaca „EPS Snabdevanja“, među kojima su Vojin Trifunović, rukovodilac zajedničkog projekta EPS grupe, Zoran Milašinović, direktor sektora prodaje za strateške kupce, Goran Bogdanović, šef službe za kupovinu energije, Boris Mandić, direktor Sektora za komercijalno planiranje i ponude, Mlađen Milešević, vodeći menadžer prodaje, Vukašin Jeremić, vodeći stručni saradnik za krajnje korisnike. Onaj za koga se sumnja da nije bezgrešan u celoj ovoj operaciji je i Dragan Jeremić, bivši direktor „EPS Snabdevanja“, koji je još prethodno smenjen i otišao je iz kompanije.


Centralna banka BiH:Rad u skladu sa zakonom, Parlament vrši određeni nadzor\n08.09.2017. / 9:40\nSARAJEVO, U Centralnoj banci BiH rekli su, povodom protivljenja MMF-a zakonu o parlamentarnom nadzoru, da će banka nastaviti da radi u skladu sa Zakonom o Centralnoj banci BiH koji joj garantuje nezavisnost, ali da Parlamentarna skupština BiH već vrši određenu vrstu nadzora nad njenim finansijskim poslovanjem.\nZakonom o Centralnoj banci BiH /član tri/ utvrđena je nezavisnost ove banke, ističu za Srnu u ovoj finansijskoj instituciji povodom upozorenja šefa Misije MMF-a za BiH Nadima Ilahija da je Prijedlogom zakona o parlamentarnom nadzoru, koji je trenutno u proceduri, “narušena nezavisnost Centralne banke BiH”.\nIz Centralne banke BiH ukazuju na činjenicu da Parlamentarna skupština BiH već vrši određenu vrstu efektivnog nadzora nad njenim finansijskim poslovanjem, i to putem izvještaja koji se podnose na osnovu člana 64 Zakona o Centralnoj banci BiH.\nOni podsjećaju, budući da je BiH na putu ka EU, da član 130 Ugovora o funkcionisanju EU postavlja još strože kriterijume u pogledu nezavisnosti Centralne banke.\nIlahi u pismu predsjedavajućem Savjeta ministara BiH Denisu Zvizdiću i ostalim nosiocima izvršne vlasti u BiH navodi da je autonomija banke ugrožena Prijedlogom zakona o parlamentarnom nadzoru u kojem piše da se parlamentarcima daju ovlaštenja da razmatraju izvještaje interne revizije, provode saslušanja, pa čak i da, po potrebi, posjećuju Centralnu banku.\n“Razmatranje izvještaja interne revizije Centralne banke dovodi do rizika da će visoko osjetljivi nalazi interne revizije biti dostavljeni velikoj grupi političara izvan Centralne banke. Komunikacija sa institucijama u kontekstu `parlamentarnog nadzora nad javnim tijelima` može ih prisiliti da razgovaraju o visoko osjetljivim informacijama sa političarima, što nije poželjno”, kaže se u tom pismu.\nU MMF-u strahuju da, predloženim zakonom, autonomija guvernera Centralne banke nije adekvatno zaštićena jer se, kako pišu, uvodi postupak razrješenja, bez sudske zaštite.\nMMF je pismo sa upozorenjem poslao i na adresu ministra finansija i trezora Vjekoslava Bevande, ali i predsjednika Vlade Federacije BiH, a jedna kopija stigla je i u Vladu Republike Srpske.\nPoslanik SNSD-a u Predstavničkom domu Parlamentarne skupštine BiH Dušanka Majkić smatra da ne treba više dozvoliti rad na izradi Prijedloga zakona o parlamentarnom nadzoru koji je pripremila Privremena zajednička komisija oba doma parlamentarne skupštine jer ne postoji mogućnost da ovaj zakon bude popravljen amandmanima.\nPredsjedavajući Savjeta ministara Denis Zvizdić rekao je juče da je na nekoliko adresa stiglo pismo MMF-a u kojem se ova međunarodna finansijska organizacija snažno protivi rješenjima vezanim za Centralnu banku BiH.\n“Proslijedio sam to pismo ministrima Semihi Borovac i Josipu Grubeši koji rade u radnoj grupi za izradu ovog zakona i zamolio ih da upozore ostale članove grupe o tome. Zakon nikada nije bio u proceduri u Savjetu ministara, niti je on o njemu raspravljao i bio predlagač”, istakao je Zvizdić. Srna\nTagovi: centralna bankaihmmfnadzorparlament bihvaznozakoni


IZRAEL IZAZVAO STRAŠAN BES RUSIJE: U napadu na Asadovu vojsku F-16 se opet skrivali iza putničkog aviona | WebTribune\nHome U FOKUSU IZRAEL IZAZVAO STRAŠAN BES RUSIJE: U napadu na Asadovu vojsku F-16 se opet skrivali iza putničkog aviona\nIZRAEL IZAZVAO STRAŠAN BES RUSIJE: U napadu na Asadovu vojsku F-16 se opet skrivali iza putničkog aviona\nSirijska vojska je u noći između srede i četvrtka odbila dva veća napada vazduhoplovstva izraelskog režima, koji su s područja okupiranog Golana i južnog Libana gađali ciljeve u pokrajinama Dara, Kuneitra i okolini Damaska.\nRuska vojska je potvrdila da je Izrael i ovaj put koristio “vrlo uobičajenu praksu” korišćenja civilnih aviona kao “štita”. Ovaj put, za napad na Siriju, korišćen je civilni avion koji je leteo na liniji Teheran-Damask.\n„Izraelski borbeni avioni F-16 lansirali su osam projektila vazduh-zemlja na predgrađe sirijske prestonice, zbog čega Airbus A320 sa 172 putnika, koji je leteo na ruti Teheran-Damask, nije sleteo na međunarodni aerodrom Damask, već prisilno u rusku vazduhplovnu bazu Hmejmim u Latakiji“, izjavio je potparol ruskog ministarstva odbrane general Igor Konašenkov.\nPodsećajući na rušenje ruskog vojnog aviona II-20 u Siriji, koje se dogodilo u septembru 2018. godine, general Konašenkov je ukazao na “vrlo uobičajenu praksu” Izraela da koristi civilne avione kao “štitove”.\n“Vazdušne operacije izraelske vojske, koja koristi komercijalne avione za prikrivanje ili blokiranje odgovora sirijskih sistema protivvazdušne odbrane, postaju vrlo uobičajena praksa izraelskih vazdušnih snaga. Takve prakse, nažalost, pokazuju potpuno nepoštivanje života stotina nevinih civila”, rekao je visoki ruski vojni komandant.\n“Samo zahvaljujući operativnim akcijama dispečera aerodroma u Damasku i efikasnom radu automatizovanog sistema kontrole vazdušnohg prometa uspeli smo da izvučemo putnički Airbus-320 iz pogođenog područja sirijske protivvazdušne odbrane i sigurno ga prizemljimo na najbliži aerodrom, u rusku vazdušnu bazu Hmejmim”, rekao je Konašenkov.\n“Da je ovo karakteristika izraelskih operacija, jasno je po tome što se kretanje redovnih putničkih letova, kako u sirijskom vazdušnom prostoru, tako i širom sveta, odvija u poznatim visinama, što izraelski radarski sistemi jasno vide. Izraelski radari vide i situaciju u vazduhu i na području aerodroma Damask”, zaključio je ruski general u svojoj optužbi upućenoj izraelskim vazduhoplovnim snagama.\n„Incident s putničkim avionom u Siriji alarmantan je signal koji zahteva temeljnu istragu i objašnjenje izraelskih vlasti“, izjavio je za RIA Novosti član Odbora za međunarodne poslove Državne dume Sergej Železnjak.\n“Eksplozivna situacija na Bliskom istoku, koju namerno podstiču spoljne snage zainteresovane za održavanje nestabilnosti, izrazito je negativna za civile. Ljudi su prisiljeni da budu u stalnoj napetosti i strahu za svoj život. Izraelska vojska deluje krajnje neodgovorno, pa čak i provokativno”, rekao je Železnjak.\nNaglasio je da je ovaj incident još jednom pokazao važnost ruske vojne baze Hmejmim, koja ispunjava ne samo strateški zadatak odvraćanja od mogućih terorističkih napada, već ima i ključnu humanitarnu funkciju.\nIzrael nije hteo da komentariše ruske optužbe o „uobičajenom modusu operandi“ pri najnovijem napadu na Siriju.\nNajnoviji izraelski napadi događaju se dok se sirijske snage, potpomognute svojim saveznicima, kreću prema poslednjem utvrđenjem terorista u zemlji, pokrajini Idlib. Sirijska vojska je juče ušla u strateški grad Sarakib iz četiri smera, nakon što je eliminisala teroriste oko grada koji je udaljen 330 kilometara severno od Damaska.\nUmro poznati Eskobarov plaćeni ubica Popaj – Čovek koji je eliminisao stotine ljudi – VIDEO\nReguliše pritisak, održava zdravo srce, smanjuje rizik od srčanog udara za čak 40 odsto\nOdbili da uvedu karantin – Ekonomija Švedske prevazišla sva očekivanja\nSPECIJALNA OPERACIJA koja im nije jasna: Pitanje koje muči Zapad – Zašto Moskva masovno izdaje pasoše Donbasu\nIstina o brojevima: Koji je taj srećni broj?\nZabrana uvoza “evro 3” vozila počinje od juna – Ko neće proći tehnički pregled?


Stevandić: Omogućimo izborima da se buduća vlada bavi privredom, a ne odbranom od Sarajeva - Sve o Srpskoj\nStevandić: Omogućimo izborima da se buduća vlada bavi privredom, a ne odbranom od Sarajeva\nNAGLASIO DA ĆE UJEDINJENA SRPSKA DATI ZNAČAJAN DOPRINOS POBJEDI DODIKA I CVIJANOVIĆ\nU Bileći rekao da Ujedinjena Srpska pruža i primjere povratka mladih u Republiku Srpsku, navodeći da su se stranci pridružili mladi koji su se vratili iz Australije, SAD i Velike Britanije: „Oni su doktori nauka i magistri koji imaju iskustvo u novim tehnologijama i koji predstavljaju zamajac za razvoj Srpske“\nIDEJA Ujedinjene Srpske je da se očuva Republika Srpska, da srpske političke partije budu jedinstvene i da u institucijama vlasti na nivou BiH budu bolji i čestitiji ljudi koji štite interese Srpske da bi njena buduća vlada mogla da se bavi privredom, a ne odbranom od Sarajeva, poručio je u Bileći predsjednik te stranke Nenad Stevandić.\nOn je istakao da će taj koncept spriječiti podjele na političkoj sceni Republike Srpske, omogućavajući baziranje na ekonomiju, čime će se, prema njihovom planu, u narednom četvorogodišnjem manadatu otvoriti 25.000 novih radnih mjesta u realnom sektoru.\n„To podrazumijeva zapošljavanje u sektorima poput poljoprivrede, turizma, energetike, ekologije i u IT sektoru, a ne po kancelarijama“, naveo je Stevandić na svečanom prijemu na kojem su predstavljeni kandidati za poslanike Ujedinjene Srpske za Narodnu skupštinu Republike Srpske.\n„Oni su doktori nauka i magistri koji imaju iskustvo u novim tehnologijama i koji predstavljaju zamajac za razvoj Srpske, daju primjer mladima da ne napuštaju svoju zemlju i da porodicu zasnivaju upravo u Republici Srpskoj“, istakao je Stevandić.\n„Na našoj listi se nalaze i borci prve kategorije, što je dokaz da će ljudi koji se nalaze na listama Ujedinjene Srpske čvrsto braniti Republiku Srpsku kada je riječ o jačanju njenih institucija, te spriječiti svaki pokušaj prenošenja njenih nadležnosti na nivo BiH“, naveo je Šarović.\nTagoviizbori Nenad Stevandić Sarajevo Ujedinjena Srpska


Gimnazijalci uspešni iz engleskog jezika i istorije - Zaječarska hronika\nNa 66. Državnom takmičenju talentovanih učenika srednjih škola po naučnim disciplinama, održanom proteklog vikenda u Pančevu, učestvovali su učenici Gimnazije: Tara Lazarević I3, Ognjen Simonović I4, Petra Ninić III1, Boris Rančev IV1.\nUčenici su na osnovu testa znanja i odbrane istraživačkog rada ostvarili sledeće rezultate: Boris Rančev – prvo mesto iz naučne oblasti engleski jezik i iz naučne oblasti istorija Tara Lazarević – treće mesto, Petra Ninić – treće mesto.\nZahvaljujemo se svim učenicima što su predstavljali Gimnaziju Zaječar na održanim takmičenjima i čestitamo na postignutim rezultatima. Takođe, čestitamo nastavnici istorije Suzani Tomić i nastavnici engleskog jezika Marini Jovanović, navodi se na sajtu škole.\nTakođe, u Pirotu je održano republičko takmičenje iz istorije u organizaciji Ekonomske škole u Pirotu i Društva istoričara „Stojan Novaković“. Gimnaziju su predstavljali: Jovan Jovanović I-3, Rastko Jović II-3, Petra Ninić III-1 i Andrija Marinković III-1. Učenik Rastko Jović osvojio je četvrto mesto.\nPrethodno Jezero „raste“ do tri centimetra na dan – Ziđin upumpava svežu vodu\nSledeće Dragan Popović nastavlja da vodi Opštinu Majdanpek


Sedamnaest policijskih službenika uhapšeno je u policijskoj akciji “Dar 1” koja je provedena na području Kantona Sarajevo, Zeničko-dobojskog kantona i u Istočnom Sarajevu, saopšteno je iz Kantonalnog tužilaštva Sarajevo.\nPreduzimaju se mjere i radnje protiv 17 policijskih službenika Јedinice za saobraćaj Uprave policije MUP-a KS, koji se sumnjiče da su u posljednjih nekoliko mjeseci počinili više od stotinu krivičnih djela koja s eodnoser na primanje dara i drugih oblika koristi i zloupotrebu položaja ili ovlaštenja, naveli su iz Tužilaštva KS.\nJusko: Pravda svakoga stigne, nastavljamo se boriti protiv mita i korupcije\nMi želimo poslati jasnu i snažnu poruku da ćemo se boriti i konfrontirati sa svima koji se bave mitom i korupcijom i primanjem dara, ali u protivzakonitom smjeru, kao što je to urađeno jutros, istakao je ministar unutrašnjih poslova Kantona Sarajevo Ismir Jusko.\nKako je rekao, uvijek se dešava da postoje pojedinci koji smatraju da su iznad zakona i koji misle da mogu raditi neke stvari mimo zakona.\n“Međutim, današnja akcija pokazuje da niko nije izostavljen od strane pravde i da ona svakoga stigne”, poručio je Jusko.\nDodao je da će MUP KS nastaviti raditi na borbi protiv mita i korupcije.\nRuska vakcina za građane BiH - da ili ne?


Potpisan sporazum o saradnji PKS i Poreske uprave – Balkanekspresrb.rs\nPotpisan sporazum o saradnji PKS i Poreske uprave\n21/09/2016 Off By\nBEOGRAD – Marko Čadež, predsednik Privredne komore Srbije i Dragana Marković, direktorka Poreske uprave Srbije, potpisali su danas Sporazum o saradnji dve institucije sa ciljem unapređenja dijaloga članica PKS i Poreske uprave, koji će imati pozitivan uticaj na celokupni privredni ambijent.\nSporazum su potpisali predsednik Privredne komore Srbije Marko Čadež i direktorka Poreske uprave Dragana Marković\n-Sporazum je formalizacija dosadašnje dobre saradnje i dijaloga PKS i Poreske uprave koji predviđa različite aktivnosti, počev od pružanja informacija važnih za članice PKS i njihovo poslovanje, preko organizovanja redovnih sastanaka usmerenih na pronalaženje uzajamno prihvatljivih rešenja za sve izazove, do zajedničkih radionica i besplatnih seminara kao podrške unapređenju poslovanja članica, objasnio je Marko Čadež, predsednik PKS.\nDragana Marković, direktorka Poreske uprave, istakla je da je Poreska uprava i do sada dobro sarađivala sa Privrednom komorom Srbije, a da će Sporazum o saradnji dodatno učvrstiti i unaprediti uspostavljeni dijalog. Poreskoj upravi je veoma važna dobra dvosmerna komunikacija sa poreskim obveznicima. Usmeravanje pažnje na najvažnija pitanja iz poštovanja poreskih propisa preko PKS je veoma dobar način komunikacije, ocenila je Dragana Marković.\nNakon potpisivanja Sporazuma, predstavnici Poreske uprave i članovi PKS održali su jedan u nizu sastanaka na kojima će biti razmatrani aktuelni problemi i izazovi u cilju pronalaženja adekvatnih rešenja. Tema današnjeg sastanka bila je refakcija akciza.♦\nTagsDrgana Maković Marko Čadež PKS Poreska uprava\nReagovanje Ministarstva finansija na pisanje medija o budućem oporezivanju automobila\nDe Volkskrant: Tači, mogući optuženik Specijalnog suda


Radonjić: Najviše mi je drago zbog svojih igrača\nBeta 3. novembra 2015. 20:40\nTrener Crvene zvezde Dejan Radonjić rekao je da mu je nakon večerašnje pobede nad Partizanom najviše drago zbog svojih košarkaša koji su pod velikim pritiskom.\n„Čestitam igračima na pobedi protiv Partizana, koja je uvek bitna. Zbog njih mi je posebno drago što se završilo ovako, jer se dobro zna koliko je teško još od 10. avgusta kada smo počeli sezonu, mada su problemi počeli i pre toga“, rekao je Radonjić novinarima posle utakmice u hali Pionir.\nZvezda je kao domaćin savladala Partizan sa 92:77 u osmom kolu Jadranske lige i tako zabeležila šestu pobedu ove sezone u regionalnom takmičenu.\nRadonjić je opširno govorio o trenutnim okolnostima kada je reč o sastavu i povređenim igračima, rekavši da „one nisu ni blizu kakve želi da budu“.\n„Radimo koliko nam okolnosti omogućavaju i u svim tim problemima izuzetno funkcionišemo. Dobro je što smo pobedili i ostali u borbi za plasman među prve četiri ekipe. Iz ove perspektive je najbitnije da budemo među četiri, a kada bude došlo vreme za odlučujuće borbe treba da uradimo ono što smo pokazali da možemo“, rekao je Radonjić.\nOn je kazao da Majk Cirbes zbog povrede nije trebalo da igra protiv Partizana, dok je za Marka Tejića naveo da se polako vraća u formu.\nRadonjić je kritikovao i ambijent u javnosti.\n„Prošlo je 17 godina nečega i sada je znatno lakše, a ne teže. Ambijent je kao da nismo uzeli samo tri titule prošle godine. U junu će da bude Kalemegdan kao prošle godine, to znam, a koliko će poraza da bude, Bože moj. Siguran sam u to, biće mi teško, znam, biće opet raznoraznih simpatičnih analiza, ali generalno, iskustvo je tako da to mogu da poručim svima koji vole Zvezdu i nama koji smo u Zvezdi“, istakao je Radonjić.\n„Razumem potrebu ‘ko će prvi’, ali možda momci zbog toga ne mogu da odigraju kako znaju“, rekao je Radonjić.\nZvezda će u narednoj utakmici u petak dočekati Fenerbahče u Evroligi, a potom će u ponedeljak gostovati MZT-u u regionalnom takmičenju.


KAKO IZABRATI PRAVU ŠKOLU I SAVLADATI TREMU NA ISPITU - Užice Oglasna Tabla\nјун 13, 2017 0248\n„Učenike nije teško motivisati za karijerno vođenje. Oni već u 3. razredu srednje škole kreću s pitanjima šta ću dalje, kako ću, gde da idem i ta pitanja postavljaju svakodnevno“, rekla je Marija Kovačević, pedagoškinja iz Užica gostujući u Novom danu na N1.\n„Ako ne znate šta želite, pođite od toga šta ne želite, pa sistemom eliminacije dođete do uskog kruga oblasti koje vas zaista interesuju“, objašnjava Vulić.\n„Rad sa roditeljima se nadovezuje kroz razne aktivnosti, organizujemo i seminare, takozvane vebinare, delimo materijale, pričamo o toj temi koja je veoma važna za njih i njihovu decu“, rekla je Marija Kovacevič i naglasila da su „roditelji zapravo najjači karijerni savetnici“.\n„Proces adaptacije prolazi svako ko se nađe u novoj sredini. Kad pošaljete dete u drugi grad, u novu školu…Svaka nova situacija podrazumeva period adaptacije, što je vrlo stresan period. Ono što je važno je da mu škola pošalje poruku da je on tu dobrodošao, dati mu do znanja da je to normalno“, rekla je Marija Kovacević.\nIvana Vulić dala je i neke praktične savete kako savladati tremu: „Sklonimo stres sa strane, skrenemo malo misli, a u trenutku kad osetimo da nas trema savladava, treba da dišemo duboko, iz stomaka, i to bi trebalo da otkloni te fizičke manifestacije treme, kao što su drhtanje i mučnina.


ZAVETI - Miloš Ković | Knjižara Roman\nZaveti, knjiga koja je sada pred čitaocima, predstavlja nastavak već rasprodate knjige Uporišta.\nTamo gde prestaju Uporišta, počinju Zaveti – izbor novinskih članaka, intervjua i beseda, napisanih i izgovorenih od tada do polovine 2019.\nOva knjiga nastala je iz potrebe da se razume i sedoči, a ne iz želje da se uvek i u svemu bude u pravu.\n„U Zavetima je pokrenuto mnogo pitanja, ali je njihova ključna tema nastojanje da se srpska javnost probudi i osvesti pred dugoročnom namerom SAD i vodećih zemalja EU, država koje su nas bombardovale i koje danas pod okupacijom drže deo naše zemlje, da prisile srpski narod da se, odricanjem od Kosova i Metohije, odrekne svoje istorije, razuma i morala.\nTo se, nažalost, sprovodi delovanjem srpskih vlasti, koje ne kriju svoju spremnost da omoguće da se Kosovo i Metohija, sa svim svojim narodom, svetinjama i prirodnim bogatstvima, odvoje od Srbije i, posledično, pre ili kasnije, uđu u sastav Velike Albanije. Ovakvo, golom razumu neshvatljivo stanje, u kome jedna država radi na svome rasparčavanju i ukidanju, i na poklanjanju svojih teritorija susednoj državi, da bi postepeno postala nečija kolonija ili protektorat, moglo se predvideti već posle potpisivanja Briselskog sporazuma (2013) između Srbije i 'Kosova'.\nSličnu politiku vodile su, međutim, i prethodne srpske vlasti, još od 2008. godine.“\n– Miloš Ković


75-godišnjakinja podmladila vaginu da bi našla mladog muža\nNaslov: 75-godišnjakinja podmladila vaginu da bi našla mladog muža Ned Maj 17, 2009 10:02 pm\nNapaljena ruska 75-godišnjakinja Nina M. odlučila je da podmladi svoju vaginu, kako bi osvežila svoj seksualni život.\nRuskinja se podvrgla operativnom zahvatu, poznatom pod nazivom “dizajnerska laserska vaginoplastika”, u želji da ponovo oseti sav užitak intimnih odnosa i da bi mogla da nađe mladog muža.\nNjena doktorka Ana Uzunova rekla je da je ta operacija veoma česta, ali da gotovo nikada nije radila zahvat na tako staroj osobi.\nPosle operacije, baka je rekla da je presrećna rezultatima, i da se ponovo oseća kao devojka.\nInače, dizajnerska rekonstrukcija vagine služi smanjivanju stidnih usana i preoblikovanju izgleda polnog organa. Uz to, ova operacija uključuje i popravku opuštenog perineuma i po potrebi oblikovanje novog himena.


Note: SharePoint Workspace se ranije zvao Office Groove.\nNote: SharePoint Workspace će vas upozoriti ako je SharePoint lokacija koju ste izabrali veoma velika i zbog toga bi preuzimanje svih stavki veoma dugo trajalo.\nNote: Takođe možete da prilagodite kreiranje SharePoint radnog prostora da biste preuzeli kolekcija određene liste i biblioteke. U članku „Kreiranje SharePoint radnog prostora preuzmete stavke sa izabranih lista i biblioteka” u članku Kreiranje novog radnog prostora za više informacija.\nNote: Na listi se prikazuju samo radni prostori sistema SharePoint 2010 ili programa Groove. Pored toga, SharePoint radni prostori se prikazuju samo ako sadrže najmanje jednu biblioteku dokumenta, a Groove radni prostori – samo ako sadrže najmanje jednu alatku za dokumente.\nNote: Ako osoba koju želite da pozovete već jeste član drugog Groove radnog prostora ili se nalazi na vašem spisku kontakata, brzo je možete pronaći tako što ćete u polju otkucati prvih nekoliko slova njenog imena za prikaz.


Izvor: NoviMagazin.rs, 03.Dec.2019, 19:33\nGostujući na Radio-televiziji Vojvodine, Lutovac je rekao da je na subotnjoj sednici Glavnog odbora DS pokušan "puč" u stranci, odnosno da je pokušana "preraspodela snage i moći tako što bi se organizovalo prebrojavanje >> Pročitaj celu vest na sajtu NoviMagazin.rs << da li postoji kvorum".\n"Od 183 prisutna člana Glavnog odbora, sednicu je napustilo manje od njih 20. Kvorum je postojao, prisustvo 163 člana je utvrđeno imenom i prezimenom. Pokušaj puča je potpuno neuspešan a ishod je da ogromna većina članova GO a još veća u članstvu, podržava zvaničnu politiku stranke", kazao je Lutovac.\nPo njegovim rečima, Etički odbor ali i drugi stranački organi mogu pokrenuti disciplinski postupak protiv članova koji "ignorišu zvaničnu politiku DS ili pokušavaju da vode drugačiju politiku".\nLutovac je dodao da je bilo neophodno raspustiti beogradski odbor DS i ocenio da je pokušaj puča na sednici Glavnog odbora, "možda odgovor na ono što je trebalo da se desi, a to je raspuštanje".\n"U beogradskom odboru postoje ljudi koji nisu funkcioneri tog odbora ali imaju uticaj i putem ucena pokušavaju da nameću svoje stavove većini. Sa tom praksom se mora prekinuti", kazao je predsednik Demokratske stranke.\nRadio 021: Lutovac: Nema sukoba u DS, manjina koja ima pristup režimskim medijima stvara utisak podela\nPredsednik Demokratske stranke (DS) Zoran Lutovac izjavio je danas da "nema sukoba" medju članovima DS, odnosno da postoji "ogromna većina koja podržava zvaničnu politiku stranke i manjina koja ima pristup pre svega režimskim medijima i koja stvara utisak podela".Gostujući na Radio-televiziji Vojvodine,...


Predsednik Republike Srpske Milorad Dodik pozavo je danas ministra inostranih poslova BiH Zlatka Lagumdžiju da podnese ostavku ili će klubovi poslanika iz Srpske pokrenuti proceduru za njegovu smenu.\n"Dok se ova situacija ne razreši, suspendovani su svi dogovori šestorke", najavio je Dodik koji je lider Saveza nezavisnih socijaldemokrata.\nObracajući se novinarima u Banjaluci Dodik je najavio da će biti razmotreno i podnošenje krivične prijave protiv Lagumdžije zbog, kako je istakao, kršenja Ustava u slučaju samostalnog delovanja prilikom glasanja BiH u Generalnoj skupštini UN o rezoluciji o Siriji.\nOn je naglasio da je Lagumdžija zloupotrebio položaj i ovlašćenja i da nije imao pravo da bez stava Predsedništva BiH bilo šta ucini, jer u Ustavu BiH stoji da ministarstvo sprovodi politike i stavove Predsedništva o spoljnoj politici politike i da se ti stavovi usaglašavaju konsenzusom.\nDodik je istakao da je ministar inostranih poslova BiH to prenebregao i na osnovu, kako je rekao, „nekakvog lažnog pisma“ dao instrukcije za ponašanje predstavnika BiH u Generalnoj skupštini UN.\nOn je rekao da ce dogovri „šestorke“ biti stavljeni u funkciju tek kada se situacija oko Lagumdžijnog ponašanja razreši.\n„To podrazumijeva i dogovore oko pitanja imovine i oko rekonstrukcije Saveta ministara", rekao je Dodik.\nOn smatra da je Lagumdžija svojim potezom gurnuo BiH u dodatni kovitlac problema.\n„Nismo spremni da pređemo preko ovoga i očigledno je da će nakon ovog BiH ući u dodatnu krizu institucija. Tu krizu je ponovo izazvao Lagumdžija, jer nije želeo pa poštuje Ustav BiH i u tom pogledu krivica za sva buduća dešavanja je na njegovoj strani“, poručio je Dodik.\nPrema njegovim rečima, i Bakir Izetbegović krši zakon, Ustav i Poslovnik o radu jer član Predsedništva BiH ne može, kako je istakao, ako nema stava usvojenog konsenzusom, dostavljati instrukcije bilo kome.


Novi Sad: Komunalna policija i nadležni ignorišu građane | Autonomija\nNovi Sad: Komunalna policija i nadležni ignorišu građane\nNovosađani pitaju gradonačelnika "kako uopšte da nastave da žive i podižu decu u gradu u kojem je jedan bager jači od svih građana zajedno"\nStanari novosadskog naselja Satelit, žale se da komunalna policija i nadležne inspekcije nedeljama ignorišu njihove pozive u pomoć, koje su uputili jer bager firme „Inobačka“ uništava jedinu zelenu površinu na kojoj se igraju deca, navodeći da im se nadležni nisu obratili ni onda kada su preduzete određene mere.\nStanari su zbog ovog problema ranije ove nedelje poslali i pismo gradnočelniku Novog Sada, u kojem su od njega zatražili da „zaustavi nezakonito uništavanje i oduzimanje jedne od retkih održavanih javnih površina u novosadskom naselju Satelit“, ali odgovor nisu dobili.\nOni su tada apelovali da se spreči da pomenuti bager nastavi sa uništavanjem zelene površine na Satlitu, te da se ista odmah vrati u prvobitno stanje, i da se tako obezbedi sigurnost oko 100 dece koja se na toj površini svakodnevno igraju i provode vreme.\nKako je za agenciju Beta rekla jedna od potpisnica tog pisma Marija Prijić Sladić, 26. jula pokrenut je i prekršajni postupak protiv vlasnika bagera, ali ni o tome nadležni nisu obavestili građane koji im se unazad nekoliko nedelja konstantno obraćaju zahtevajući rešenje problema.\n„Na delu je uređenje bašte za ugostiteljski lokal koji će biti otvaren u spornom u dvorištu u kom se radi, a sumnjamo i da postoji mogućnost da se planovima investitora ispreče i okolna stabla“, rekla je Prijić Sladić.\nOna je upozorila i da je bager uleteo među decu koja su se igrala na zelenoj površini, te da je njihova bezbednost ozbiljno ugrožena.\n„Obični, mali ljudi su prijavljivali prekršaj, a počinilac nije kažnjen. Građani su obezličeni kroz nepostupanje institucija, a mi ne shvatamo kako uopšte nadležne službe mogu da se ogluše na više uzastopnih prijava građana„, dodala je ona.\nZapitala je gradnačelnika Novog Sada, kako uopšte građani da nastave da žive i podižu decu „u gradu u kojem je jedan bager jači od svih građana zajedno“.\nKako je ranije izvestio lokalni portal 021, komunalna inspekcija prilikom obilaska terena nije uspela da uhvati počinioce na delu, pa „nije bilo osnova za prekršajni nalog“.\nUspeli su da ga pronađu na zelenoj površini tek u četvrtak 5. jula, nakon čega je pokrenut postupak, ali građani nikada o tome nisu obavešteni.\n„Mi nismo čak ni informisani o preduzetim merama. Nadležni nas u potpunosti ignorišu i onemogućavaju da ostvarimo svoja prava, iako smo uzorni građani koji ispunjavaju sve svoje obaveze“, rekla je Prijić Sladić.\nSlične probleme sa nadležnima u Novom Sadu su prijavljivale i druge građanske incijative poput „Spasimo livadicu na Rotkvariji“ i „Sačuvajmo park kod Muzeja Vojvodine“, navodeći da ih nadležni konstatno ignorišu i ne žele nikakvu komunikaciju sa njima.\nU Novom Sadu su se građani poslednjih godina često organizovali u slobodne, nezavisne inicijative za očuvanje preostalih zelenih površina u gradu, jer se kroz urbanistička rešenja nameće njihova prenamena u garaže, parkinge i slično.


MORSKA NEMAN ODLAZI KUĆI: Rusija povlači "Admirala Kuznjecova", Damask: HVALA VAM | DNEVNE\nMORSKA NEMAN ODLAZI KUĆI: Rusija povlači “Admirala Kuznjecova”, Damask: HVALA VAM\nRuska mornarica povlači nosač aviona “Admiral Kuznjecov” i njegovu flotu iz Mediterana, saopštilo je Ministarstvo odbrane Rusije. Ovaj potez došao je kao posledica najave Kremlja o smanjenju vojnog prisustva u Siriji.\nFlota “Admirala Kuznjecova” vraća se u bazu Severnomorsk, što je za javnost potvrdio i general Valeri Gerasimov, prenosi “RT”.\nRuski predsednik Vladimir Putin naredio je postepeno povlačenje vojske iz Sirije nakon što je potpisao mirovni sporazum sa Turskom i Iranom. Putin je istakao da taj sporazum predstavlja priliku za okončavanje šestogodišnjeg oružanog sukoba u Siriji.\n“Admiral Kuznjecov” raspoređen je u Siriji sredinom oktobra 2016. godine, zajedno sa tri ratna broda i nekoliko dodatnih, pomoćnih plovila.\n– Pored toga što su sa ovih brodova poletali ruski “suhoji” koji su unišavali neprijateljske ciljeve u Siriji, prisustvo flote u Mediteranu služilo je i za uvežbavanje manevara sa ostalim delovima ruske vojske – podvukao je šef ruskih snaga u Siriji, general Andrej Kartapolov.\nZvanični Damask uputio je veliku zahvalnost Moskvi zbog svega što su ruski vojnici učinili u pomaganju sirijskoj armiji u borbi sa teroristima.\n– Podrška ruske avijacije bila je ključna za naše velike pobede, koje su utabale put ka primirju i stvorile uslove za političko rešenje krize u Siriji – rekao je šef sirijskih oružanih snaga, general Ali Abdulah Ajub, prenose RIA Novosti.


UDES KAMIONA I AUTOMOBILA NA BULEVARU: Prekinuto saobraćanje tramvajskih linija, velika gužva u tom delu grada (VIDEO) | Crna hronika\nUDES KAMIONA I AUTOMOBILA NA BULEVARU: Prekinuto saobraćanje tramvajskih linija, velika gužva u tom delu grada (VIDEO) | Mondo Portal\n27. januar, 11:55\nUDES KAMIONA I AUTOMOBILA NA BULEVARU: Prekinuto saobraćanje tramvajskih linija, velika gužva u tom delu grada (VIDEO) 0 Podeli Podeli na facebook Podeli na twitter Podeli na viber Pošalji na mail\n06.11.2020. / 11:38 11:42\nUDES KAMIONA I AUTOMOBILA NA BULEVARU: Prekinuto saobraćanje tramvajskih linija, velika gužva u tom delu grada (VIDEO)\nAutor Tamara Sekulović 06.11.2020. / 11:38 11:42\nNa Bulevaru kralja Aleksandra nešto posle 10 časova dogodila se saobraćajna nezgoda u kojoj su učestvovala dva automobila i kamion.\nIzvor: Kurir/Rajko Nedić\nZa sada nema informacija da li je prilikom udesa povređen neko od vozača ili putnika.\nNa snimcima sa mesta sudara se vidi da je na crvenom "goflu" pričinjena velika materijalna šteta, a vozač prema nezvaničnim informacijama ima 79 godina.\nTEŠKA NESREĆA KOD NIŠA: Četvorica mladića hitno prebačena u bolnicu!\nDETALJI TEŠKOG UDESA U KOME JE POGINULO TROJE: Mladi policajac prešao u suprotnu traku, a onda se desio direktan sudar!\nNakon udesa drugi automobil je završio na tramvajskim šinama zbog čega je javni prevoz u prekidu.\nTrenutno je u tom delu prestonice velika gužva u javnom prevozu dok se saobraćaj odvija otežano.\nSudar na Bulevaru\nSTRAŠNA NESREĆA KOD SOMBORA: Mladić (18) sleteo s puta i poginuo na licu mesta\nsudar udes bulevar saobraćajna nesreća


DA LI JE DODIK SPREMAN DA SE KOCKA SA 1,4 MILIJARDE KM KOJE RS DOBIVA OD BIH? – Mreza\nUprava za indirektno oporezivanje je za period januar – septembar 2021. godine privredi vratila milijardu i 220 miliona KM što je za 148 miliona KM više u odnosu na isti period prošle godine.\nNeto prikupljeni prihodi koji su otišli u raspodjelu korisnicima za period januar – oktobar 2021. godine, a to su država, entiteti i Distrikt Brčko, iznosili su 5 milijardi i 683 miliona KM i veći su za 777 miliona KM u odnosu na prihode koje su sa Jedinstvenog računa korisnici dobili u istom periodu 2020. godine.\nU tablici ispod daje se prikaz ukupno raspoređenih sredstava entitetima i Distriktu Brčko BiH sa pripadajućim vanjskim dugom za period januar – oktobar 2021. godine u poređenju sa istim periodom prošle godine. Svi iznosi su iskazani u milionima KM.\nInače, iz tabele se vidi da je Republika Srpska u deset mjeseci dobila 1,4 milijardu KM od indirektnih poreza, što je 25 posto više nego lani, te još 195 miliona za vanjski dug.\nS druge strane, Federacija je dobila oko 2,5 milijardi KM (oko 19 posto više nego lani) te oko 400 miliona za vanjski dug. Riječ je o novcu koji je apsolutno esencijalan za funkcioniranje entiteta, a naročito za Republiku Srpsku koja dobija više nego što uplaćuje.\nOvo je važno istaknuti u svjetlu nedavnih najava lidera SNSD-a Milorada Dodika da se RS namjerava povući iz sistema indirektnih poreza.\nNo, u tom slučaju jasno je da bi RS, sve i kada bi to bilo moguće, dobijala znatno manje novca nego sada.\nO tome da Federacija znatno više doprinosi prikupljanju prihoda od RS-a, nedavno je govorio zastupnik u Parlamentu BiH Irfan Čegnić.\n“Ukoliko pogledate podatke Uprave za indirektno oporezivanje jasno se vidi da po iznosu uplata i potrošnje građani i privreda FBiH finansiraju državu BiH, FBiH, kantone, općine i gradove, i čak dio budžeta RS.\nKanton Sarajevo skoro dva puta više PDV-a uplati nego cijela Republika Srpska, zapravo entitet RS uzme više nego što uplati u budžet, tako da teza koju Bursać iznosi je potpuno pogrešna”, kazao je nedavno Čengić piše Klix-


Dačić: Da li je ovo biološki rat, velike sile nam duguju odgovor o porjeklu virusa korona - BIGportal.ba\nDačić: Da li je ovo biološki rat, velike sile nam duguju odgovor o porjeklu virusa korona\n11 Aprila, 2020 11 Aprila, 2020 0407\nVelike sile duguju odgovor o poreklu novog virusa korona, odnosno objašnjenje da li je prirodan ili laboratorijski virus i da li je reč o biološkom ratu, rekao je ministar spoljnih poslova Srbije Ivica Dačić.\nDačić je potvrdio i da su zemlje Zapadnog Balkana, koje su kandidati za članstvo u EU, uputile zajednički apel Evropskoj komisiji da budu izuzete iz zabrane izvoza medicinske opreme i lekova iz EU i dodao da se odgovor očekuje sledeće sedmice.\nNaglasio je da je to veoma važno jer danas, kaže, nije pitanje da li imate novac da kupite opremu, nego da li imate od koga i da li taj ko ima hoće da vam proda i isporuči.\n„Imamo problem čak i ako platimo opremu, jer su mnoge zemlje u međuvremenu uvele nove propise da su zabranile isporuku, a u uslovima kada imate nelojalnu konkurenciju, kad neke zemlje naruče milijardu maski, a mi dva miliona, postavlja se pitanje pouzdanosti ugovora“, kazao je Dačić.\nKad se desila kriza, kaže Dačić, nestao je zajednički stav EU čije članice još uvek ne mogu da se dogovore o fondu za pomoć zemljama zbog ekonomskih posledica virusa korona.\n„Kad je Italiji bila neophodna pomoć, Nemačka i neke druge okolne zemlje su se posvetile nacionalnim pitanjima i zabranile izvoz medicinske pomoći u Italiju“, naveo je Dačić.\nGovoreći o izostanku evropske solidarnosti u vreme pandemije, Dačić je primetio da Srbiju, ni ostale zemlje kandidate za članstvo u EU, niko ne spominje.\nDodao je da će Nemačka za pomoć svojoj privredi izdvojiti između 700 i 900 milijardi evra, ali da je veliko pitanje kako će se postići dogovor o pomoći Španiji ili Italiji, a posebno kada je reč o zemljama kandidatima.\n„Mi smo se zato okrenuli svojim izvorima i mogućnostima, moraćemo da državnim intervencijama pomognemo da privreda funkcioniše i da se prevaziđu posledice pandemije”, kqazao je on.\nDačić je primetio da je kriza sa pandemijom virusa korona pokazala i da bez uloge države nema dobrog odgovora na krize uz ocenu da bi srpska privreda propala da nema mera države.\nGovoreći o državljanima Srbije kojima država pomaže da se vrate iz inostranstva, Dačić je kazao da je do sada vratilo više od 5.000 građana i naglasio da se jednom dnevno organizuje let Er Srbijom za povratak državljana iz raznih krajeva sveta.\nSlovenija dosegla vrhunac epidemije, slijedi ukidanje mjera\nTramp: Pokazujemo liderstvo uprkos dezinformacijama


M. K. 14. februara 2021. 07:18\nDosadašnja istraživanja utvrdila su da žene glume orgazam radi podređivanja muškarčevim potrebama. U nedavno objavljenoj studiji u časopisu „Archives of Sexual Behavior“ o razlozima zašto žene lažiraju orgazam, istraživač je razgovarao sa mnogim ženama koje su objašnjavale glume li orgazme i zašto. Neke od njih rekle su: „Naravno, ko ne glumi?“ dok su druge bile šokirane samim pitanjem: „Žene bi trebalo da zahtevaju orgazam!“, izjavile su.\nAli, kopajući malo dublje, mnoge od tih žena zasnivale su svoje postupke na društveno uslovljenim uverenjima o polu. Često su se pojavljivale naracije o muškarcima poput onih: „muškarci treba da“ i „žene moraju“ ili „žene bi trebalo“. A ipak, postoji više od jednostavne pragmatike koja određuje kada i ko glumi orgazam.\nEvolucijska psihologija objašnjava fenomen lažnog orgazma kao „strategiju zadržavanja partnera“, pri čemu muškarci cene i priželjkuju orgazme partnerke. U skladu s tim, žene će u heteroseksualnim vezama lažirati svoj orgazam kako bi zadovoljile svog partnera, pritom se nadajući zadržavanju partnera. Ovu hipotezu potvrdilo je i još jedno novo istraživanje. Naime, žene koje su smatrale da će ih partneri varati, češće su lažirale orgazam, prenose mediji.\nPored ovih specifičnih uverenja o seksu i polovima, studija je merila i raširene rodne stavove koji nemaju direktne veze sa spavaćom sobom, ali koji utiču na naše interakcije s drugima na osnovu njihovog pola. Na primer, uverenja poput žene su preterano osetljive ili muškarci bi trebalo da vole, poštuju i brinu o ženi. Takva i slična uverenja mogu podsvesno da utiču na načine naše komunikacije s muškarcima i ženama.\nU ovom istraživanju pokazalo se da su žene koje imaju negativna uverenja o svom polu i odbacuju feminizam, češće lažirale svoje orgazme. S druge strane, žene koje smatraju da muškarci treba da poštuju žene, ređe lažiraju orgazam. Ova otkrića sugerišu da ako žene misle da muškarac treba da ih poštuje kao anđeoske i čiste, onda lažiranje orgazma nema puno smisla, jer orgazam uključuje stvaranje smešnih lica i ponekad smešnih zvukova.\nIstraživanja o ovoj temi još uvek su u povojima, ali neki od nalaza ove studije sigurno će mnogima dati odgovore na brojna pitanja ili pak otvoriti neka nova uzbudljiva pitanja za buduća istraživanja


Ovi novi modeli su razvijeni na osnovu serije 140 i bili su vrlo slični svojim prethodnicima. Za razliku od njih, imali su nove velike prednje branike i dodatno razvijenu šasiju sa ogibljenjem prednjih točkova tipa Makferson. Istovremeno se pojavila nova serija četvorocilindarskih motora sa bregastom osovinom na glavi motora. Prethodna četvorocilindarska verzija motora je još neko vreme bila u ponudi kod osnovnih verzija.\nPotražnja za automobilima sa dvoja vrata još uvek je bila vrlo velika, naročito na nordijskim tržištima, pa je bilo prirodno da se verzija sa dvoja vrata uvrsti u program. Međutim, kako se trend kretao ka automobilima sa četvoro vrata, proizvodnja modela 242 se završila pre proizvodnje modela 244 i 245.\nTokom godina, za proizvodnju modela Volvo 242 korišćeni su razni motori i menjači.\nNajspektakularnije verzije su bile verzija 242GT čija je proizvodnja počela krajem 1970-ih i verzija 240 Turbo iz 1980-ih koja se prodavala u Severnoj Americi; oba automobila su nudila spektakularne performanse, što nije moglo da se pretpostavi na osnovu njihove pojave.\nVarijante: 242 GT\nKaroserija: limuzina sa dvoja vrata\nMotor: redni četvorocilindarski sa ventilima u glavi, redni četvorocilindarski sa bregastom osovinom na glavi, redni četvorocilindarski sa bregastom osovinom na glavi i turbo-punjačem\nMenjač: četvorostepeni ručni ili četvorostepeni sa električnim štednim hodom i podnom ručicom menjača ili trostepeni automatski\nRazno: U 1985. je Volvo 242 pobedio na takmičenju European Touring Car Championship.


Stoner trijumfovao u Australiji | Glas javnosti\nPočetna > Sport > Stoner trijumfovao u Australiji\nMELBURN - Vozač Repsol Honde Kejsi Stoner trijumfovao je na Velikoj nagradi Australije i tako proslavio drugu titulu šampiona kraljevske klase Moto GP šampionata.\nAustralijanac je do titule došao još pre početka trke na stazi „Filip Ajlend“ pošto je njegov jedini konkurent u borbi za titulu Horhe Lorenco doživeo težak pad tokom zagrevanja i nije mogao da startuje na trci.\nStoner je na kraju pred svojim navijačima došao do devete pobede ove sezone i to na svoj 26. rođendan u vremenu od 42:02.425 minuta. Kao drugi kroz cilj prošao je vozač San Karlo Honde Gresini Marko Simončeli, dok se na trećem stepeniku pobedničkog postolja našao Andrea Doviciozo na drugoj Repsol Hondi,prenosi sportservis.biz.\nSubotnje kvalifikacije u Australiji nagoveštavale su veliku borbu na trci, ali je ona izostala posle teškog pada Lorenca tokom zagrevanja. Španac je u tom padu izgubio deo prsta, dok je zaradio i dislokaciju još jednog i odmah je prebačen u Melburn na operaciju. U njegovom odsustvu Stoner je dominirao od starta do cilja i tako na najbolji način proslavio drugu titulu, prvu od 2007. kada je slavio kao vozač Dukatija.\nDo kraja sezone ostale su još dve trke, a u generalnom plasmanu Stoner ima 325 bodova, 65 više od Lorenca, dok je treći Doviciozo, koji je sakupio 212.\nOvogodišnji Moto GP šampionat nastavlja se već 23. oktobra Velikom nagradom Malezije na stazi „Sepang“.


U radu je sadržana kvalitativna i kvantitativna analiza važnih pokazatelja koji se odnose na usklađenost propisa Srbije sa pravnim tekovinama Evropske unije. Rad analizira opšti regulatorni okvir u postupku usvajanja propisa i regulatorni okvir koji se odnosi na proces pridruživanja. Polazna teza je da pridruživanje doprinosi fragmentaciji i može da kompromituje pitanje dobrog upravljanja. Imajući u vidu tu činjenicu, poseban značaj dobija sistemski odgovor za prevazilaženje fragmentacije.\nSrbija ima razvijene institucionalne i regulatorne mehanizme koji mogu pomoći u prevazilaženju ovih problema, ali se oni ne primenjuju u dovoljnoj meri i treba ih jačati. Posebno se ukazuje na značaj analize efekata propisa, izradu tabela usklađenosti i jačanje uloge Republičkog sekretarijata za javne politike.\nPERIODIKA Srpska politička misao 3/2019 3/2019 УДК 340.137(497.11:4-672EU) 233-253


RADOVI U TOKU: Posle više od četiri decenije radovi na rekonstrukciji fiskulturne sale u Vrdniku - Info022\nRADOVI U TOKU: Posle više od četiri decenije radovi na rekonstrukciji fiskulturne sale u Vrdniku\nBy admin on\t 27/02/2016 Kategorija info, Kategorija Irig\nU Osnovnoj školi “Milica Stojadinović Srpkinja” u Vrdniku su u toku radovi na sanaciji i rekonstrukciji fiskulturne sale. Posle nešto više od četiri decenije, počelo je da se radi na poboljšanju, do sada, loših uslova za izvođenje nastave fizičkog vaspitanja.\nPolovinom prošle godine školi su odobrena sredstva u iznosu od 10,9 miliona dinara od Uprave za kapitalna ulaganja i uz pomoć lokalne samouprave koja je izradila projekat. Učenici su trenutno uskraćeni za praktični deo nastave, ali će to biti nadoknađeno kada se stvore uslovi za to, a trenutno časove pohađaju u učionicama gde se radi na teoriji sporta.\n–Nastava za fizičko vapitanje održavala se u izuzetno lošim uslovima, ali ćemo konačno taj problem rešiti i naša deca će od proleća imati novi prostor za bavljenje sportom, zbog čega se izuzetno radujem, rekao je Goran Žugić direktor OŠ “Milica Stojadinović Srpkinja”.\nRok za završetak radova bio je 60 dana, ali su zbog niskih temperatura u januaru radovi bili na kratko obustavljeni, te se očekuje da će početkom aprila radovi biti gotovi.


Alarmni sistemi - žični ili bežični - Videomont\nHomeBlogAlarmni sistemi – žični ili bežični\nAlarmni sistemi – žični ili bežični\tLeave a comment\nBlog\t February 24, 2020 March 9, 2020 goran\nDa li će vaš izbor pasti na žične ili bežične alarmne sisteme, zavisi od vaših potreba. Međutim, ono što je veoma važno za svaki alarmni sistem bez izuzetka, jeste da poseduje određene sertifikate i ispunjava standarde. Sistem EN 54 za otkrivanje i protivpožarno alarmiranje je standard koji je obavezujuć za područje Evropske unije, a tiče se utvrđivanja da li komponente sistema odgovaraju zacrtanim propisima. Sertifikati se izdaju od strane licenciranih kompanija koje ocenjuju parametre svake komponente sistema zasebno. Budući da se svaka komponenta ocenjuje zasebno, sistem je onoliko jak koliko je jaka njegova najslabija karika. Ako centrala i šifrator imaju GRADE II sertifikat, dok PIR senzori imaju GRADE I – ceo sistem biće ocenjen kao GRADE I.\n← U korak s vremenom: Biometrijski sistem za Kontrolu pristupa\nGPS vozila – praćenje vašeg vozila u stopu →


Najavljene nove blokade terminala: Prevoznici iz RS upozoravaju da je na Rači gore nego na deponiji - Prnjavorski informativni portal\nSDS je ocijenio kao neprihvatljivu praksu Uprave za indirektno oporezivanje /UIO/ BiH da “privatizuje javne prihode i svjesno se odrekne prihodovanja sa carinskog terminala Rača koji se namjerava izmjestiti u privatni sektor”, te poručuje da će istrajati da do toga ne dođe.\nPoslanik SDS-a u Narodnoj skupštini Republike Srpske Zoran Vidić izrazio je nadu da će UIO BiH uvažiti zahtjeve SDS-a i predstavnika špeditera i prevoznika koji se zalažu da terminal ostane na postojećoj lokaciji i da u njemu budu poboljšani uslovi rada.\nVidić je pozvao UIO da digitalizuje proces rada, te da ubrza protok robe na granicama da bi bili zadovoljni izvozno orijentisani privrednici, ali i potrošači u Republici Srpskoj.\n“Umjesto da se ova praksa prekine, te da carinski terminali budu vlasništvo UIO BiH, oni se svjesno daju privatnim firmama, te se otvara široko polje za koruptivne radnje”, rekao je Vidić na konferenciji za novinare u Banjaluci.\nOn je naveo da postoji dokument o javnom pozivu koji je UIO raspisala u julu za izbor ponuđača za carinski terminal na graničnom prelazu Rača, te da ima i informacije ko bi trebalo da bude taj ponuđač.\nPredsjednik Udruženja prevoznika za unutrašnji i međunarodni transport Republike Srpske Nikola Grbić naglasio je da je neprihvatljivo da se postojeći carinski terminal na graničnom prelazu Rača izmjesti na privatnu lokaciju, čiji kapacitet nije ni blizu postojećeg.\n“Postojeći terminal, za čiju izgradnju je Evropska unija donirala 11 miliona evra, izgrađen je prije 14 godina i dodijeljen UIO da gazduje, ali trenutno više liči na smetljište, iako je Uprava dužna da ga održava i dovodi u red kako bi se protok robe odvijao nesmetano”, rekao je Grbić.\nOn smatra da je UIO glavni krivac za takvo stanje, te da je to namjerno učinjeno, kako bi Uprava imala izgovor da ne može održavati terminal i da ga treba izmjestiti na privatni.\n“Carinski terminal na Rači je jedan od najvećih u BiH i na njega stane od 200 do 300 kamiona, dok bi privatni mogao da primi pedesetak, a bi bio smješten 20 kilometara od graničnog prelaza, što bi prevoznicima stvaralo dodatne troškove”, rekao je Grbić.\nPrema njegovim riječima, UIO od carinskog terminala Rača ima prihode od oko tri miliona godišnje, ali da u proteklih 10 godina ni marka nije uložena u njegovo održavanje.\nGrbić je istakao da su prevoznici i špediteri spremni na sastanak sa UIO, ali samo ukoliko bi se razgovor odnosio na poboljšanje uslova rada na graničnom prelazu Rača, a nikako na izmještanje terminala.\n“Ukoliko danas ne dobijemo nikakav zvaničan poziv od UIO da razgovaramo, u ponedjeljak ćemo blokirati rad prelaza od 8.00 do 18.00 časova”, poručio je Grbić.\nPredstavnik špediterskih kuća na carinskom terminalu Rača Radmila Koprivica rekla je da je namjera UIO da izmjesti ovaj terminal neprihvatljiva za privrednike u BiH i da su razlozi za to nelogični.\nOna je dodala da će, ukoliko dođe do izmještanja terminala, to uticati i na rad špeditera, jer neće moći to finansijski da podnesu.\nŠpediteri na graničnom prelazu Rača juče su u znak neslaganja sa namjerom izmještanja terminala više časova obustavili rad, te su najavili nastavak protesta.


BGD NA VODI: Počela izgradnja tržnog centra\n06/04/2017 | 21:11\nPočela je gradnja tržnog centra u okviru projekta “Beograda na vodi”, koji će, kako kažu nadležni, biti najveći tržni centar u regionu. Glavni radovi su planirani za jun, a završetak je predviđen za 2020.\nSa “BW Galerijom” otvaramo i novu eru maloprodaje u Srbiji. Ovo će biti jedna od centralnih tačaka “Beograda na vodi”, koja će doneti novi koncept kupovine, gastronomije i zabave, uz brojne pogodnosti i atrakcije na jednom mestu. Za tržni centar već su zainteresovani neki od vodećih svetskih brendova, rekao je generalni direktor preduzeća “Beograd na vodi” Nikola Nedeljković.\nSa ukupnom nadzemnom površinom od 140.000 kvadratnih metara, “BW Galerija” će biti najveća maloprodajna destinacija u regionu.\nTržni centar imaće veliki parking i biće povezan sa svim glavnim saobraćajnicama. Pružaće niz ponuda – od luksuznih butika do prodavnica ulične mode, bioskopa, restorana, kafića i dečijih igraonica.\nZatvorenim pešačkim mostom biće spojen sa budućim hotelom, čime će biti obezbeđen direktan pristup spektakularnom vidikovcu na vrhu 40-spratne Kule Beograd.\nbeograd na vodi/bw galerija/trgovina\nU Srbiji 570.000 radnika bez socijalnog osiguranja


Čije će lokomotive i vagone kupiti Srbija - Ekonomske Vesti\nEvropska unija Kina Privreda Rusija Srbija\nČije će lokomotive i vagone kupiti Srbija\n6. jan. 2021 7. jan. 2021 Andrija Matić 1 Comment\nPredstavnici Srbije i Kine potpisali su danas Memorandum o razumevanju o saradnji u nabavci železničkih voznih sredstava.\nPotpisanim memorandumom je „postavljen osnov za potencijalnu nabavku elektromotornih vozova za brzine od 200 kilometara na čas za potrebe organizacije putničkog saobraćaja na budućoj pruzi za velike brzine Beograd centar – Novi Sad -Subotica“, navodi se na sajtu Vlade Srbije.\nMemorandum su potpisali ministar gradjevine, saobraćaja i infrastrukture u Vladi Srbije Tomislav Momirović, predstavnici preduzeća „Srbija voz“ ad, ambasadorka Kine u Beogradu Čen Bo i predstavnici kineskih firmi China Railway International Co LTD i CRRC Corporation Limited.\nKrajem novembra 2020. godine ministar finansija u Vladi Srbije Siniša Mali je dogovorio posetu francuskoj firmi Alstom tokom koje bi trebalo da se upozna s predlozima za dizajn vagona za budući metro u Beogradu.\nNa tim vagonima će početi da se radi u najkraćem roku, saopšteno je tada na sajtu Vlade Srbije uz najavu da bi radovi na Makiškom polju, odakle bi trebalo da krene prva linija metroa, trebalo da počnu do kraja ove godine.\nFrancuska kompanija Alstom i nemački Simens objavili su 2017. godine integraciju svojih proizvodnji za železnicu kako bi stvorili evropskog šampiona u ovoj oblasti i suprotstavili se kineskoj CRRC.\nFebruara 2019. godine Evropska komisija je blokirala ovu integraciju, pošto firme učesnice nisu uverile da stvaranje takvog šampiona-monopoliste neće uticati na cene signalizacije i sledeće generacije vozova na brzim prugama.\n„Nijedan kineski dobavljač nije dosad učestvovao ni na jednom evropskom tenderu za signalizaciju niti je van Kine isporučio jedan jedini voz za brze pruge. Nema izgleda za kineski ulazak na evropsko tržište u dogledno vreme“, izjavila je tada evropska komesarka za zaštitu konkurencije Margaret Vestager.\nInteres za tržište lokomotiva i vagona je veliko, pa je i u Rusiji u oktobru 2020. godine startovao objedinjeni proizvodni kompleks „Uralske lokomotive“ za proizvodnju superbrzih električnih vozova.\n← Trampove pristalice prekinule sednicu Kongresa\nGužva oko Kongresa ne prestaje, policija interveniše →\nOne thought on “Čije će lokomotive i vagone kupiti Srbija”\nPingback: Beogradski metro: Potpisan Memorandum o razumevanju izmedju Kineza i Francuza - Ekonomske Vesti


Srbija pokrenula tri nova projekta u okviru programa Nauka za mir i bezbednost u 2021. - European Western Balkans\nAutor EWB 20. 08. 2021.\nBRISEL / BEOGRAD – Srbija je ove godine pokrenula tri nova projekta u okviru Programa NATO-a Nauka za mir i bezbednost. Jedan od projekata ima za cilj proizvodnju baterija bez litijuma, što će voditi smanjenju troškova i rizika korišćenja tehnologija zasnovanih na litijumu.\nProgram Nauka za mir i bezbednost (Science for Peace and Security – SPS) pokrenut je još 1958. Pruža različite oblike finansiranja i stručne savete za bezbednosno relevantne aktivnosti i uključuje zemlje članice NATO i partnerske zemlje.\nSPS je dostupan Srbiji od 2007. godine, nakon što je postala deo NATO programa Partnerstvo za mir, koji trenutno okuplja 20 partnerskih zemalja.\nPrijave za finansiranje moraju zajedno podneti naučnici iz zemlje NATO-a i zemlje partnera. Ove godine istraživači iz Srbije podneli su prijave sa kolegama iz šest zemalja.\nNauka za mir i bezbednost objavila je 9. jula da su naučnici iz Srbije, Severne Makedonije i Sjedinjenih Država pokrenuli nove programe za razvoj inovativnih multi-zaštitnih tekstilnih materijala.\n„Ovi tekstili će pružiti vrhunsku zaštitu vojnom osoblju od nervnih agenasa, mikroorganizama, zračenja i vatre“, napisao je NATO SPS na Tviteru.\nMesec dana ranije, SPS je objavio bilten u kojem je naglašeno da Srbija trenutno učestvuje u devet aktivnosti u okviru Programa, od kojih su dve pokrenute u prvoj polovini 2021.\nProjekat „Baterije i superkondenzatori na bazi ugljenika“ ima za cilj razvoj nove generacije bezlitijumskih baterija i superkondenzatora, zasnovanih na jeftinoj i ekološki prihvatljivoj nanotehnologiji od biomase.\n„Zbog toga projekat ima za cilj razvoj održivijih elektrohemijskih sistema za skladištenje, što može smanjiti troškove i bezbednosne probleme litijumske tehnologije. Očekuje se da će rezultati pokazati potencijal ne-litijumskih sistema da budu konkurentni performansama najsavremenije litijumske tehnologije, smanjujući cene i poboljšavajući bezbednost “, navodi se u biltenu.\nProjekat vode naučnici i stručnjaci iz Srbije i država članica NATO-a, Slovenije i Crne Gore.\nJoš jedan projekat, „Pametni flaster za sisteme za održavanje života“, pokrenut je 2021. godine, a vode ga naučnici iz Srbije, Slovačke, Belgije i Severne Makedonije. Njegov cilj je da dizajnira i razvije nosivi sistem za nadgledanje u realnom vremenu konstruisan kao uređaj sličan flasteru.\n„Biće sposoban da prikuplja i analizira informacije o vitalnim parametrima, kao što su disanje, broj otkucaja srca, zasićenost krvi kiseonikom, krvni pritisak ili telesna temperatura. Sistem će identifikovati i saopštiti nivo stresa, početak respiratornih poremećaja ili srčana stanja osoblja u akciji, i pomoći vođama tima da poboljšaju donošenje odluka i raspodelu sredstava u hitnim situacijama“, navodi se u opisu.\nŠtaviše, sistem će postaviti alarme za ranjene žrtve kako bi pomogao pojedincima da daju prioritet medicinskom tretmanu i povećao njihove šanse za preživljavanje nakon velikih terorističkih napada.\nNaučnici iz Srbije su od 2007. godine radili na desetinama projekata, uključujući one usmerene na odbranu od hemijskih, bioloških, radioloških i nuklearnih agenasa i borbu protiv terorizma, kao i na podizanje ugleda žena u miru i bezbednosti.\nProjekti NATO programa takođe su pomogli u izradi seizmičkih karata za Zapadni Balkan, poboljšali zaštitu vodnih resursa Save, dok srpski i nemački naučnici rade na razvoju robota za dekontaminaciju i deminiranje.\nU februaru ove godine dr Željka Antić, naučnica sa Instituta za nuklearne nauke u Vinči, promovisana je u okviru programa Nauka za mir i bezbednost povodom Međunarodnog dana žena i devojčica u nauci. Ona učestvuje u višegodišnjem projektu SPS-a čiji je cilj razvoj nove tehnologije za otkrivanje i prepoznavanje isparenja eksploziva na velikim površinama. U projektu su uključeni i istraživački timovi iz Velike Britanije i Sjedinjenih Država.\nNATONauka za mir i bezbednostOTAN\nMateja Agatonović 30. 11. 2018. 30. 12. 2018.